Veitaqomaki Vakalou—E Taqomaki Keda Vakacava na Kalou? | Toro Voleka\nKaukaua me Veitaqomaki—‘Na Noda iDrodro na Kalou’\n1, 2. Leqa cava e tu e matadra na Isireli nira butuka yani na vanua vaka Saineai, ni oti toka ga nodra vakabulai mai na Wasa Damudamu, ia e vakacegui ira vakacava o Jiova?\nDUA na vanua dredre era sa curuma na Isireli nira butuka yani na vanua vaka Saineai, ni oti toka ga nodra vakabulai mai na Wasa Damudamu. Vakarerevaki na sala era na muria, nira lakova na “vanua liwa ka rerevaki . . . , sa tiko kina na gata vakabukawaqa [se, “gata batigaga,” NW] kei na batibasaga.” (Vakarua 8:15) Rivarivabitaki tale ga nodra rawa ni valuti vei ira na veimatanitu ena veivanua era muria. E kauti ira mai na nona tamata ena vanua oqo o Jiova. Ia, ni nodra Kalou, ena rawa beka ni taqomaki ira?\n2 E veivakacegui dina na vosa i Jiova: “Dou sa raica na ka ka’u a cakava, vei ira na kai Ijipita, kei na noqu tabei kemudou cake me vaka e na taba ni ikeli, kei na noqu kauti kemudou mai vei au.” (Lako Yani 19:4) Tukuna vei ira nona tamata o Jiova mera kua ni guilecava ni nona vakabulai ira mai Ijipita e vaka ga nona vukataki ira yani na ikeli ina bula galala. Ia, e tiko e dua tale na vuna e vakaibalebaletaka vinaka kina na veitaqomaki ni Kalou na nona tukuna na “taba ni ikeli.”\n3. E sota vinaka vakacava kei na veitaqomaki i Jiova na ivakatautauvata ni “taba ni ikeli”?\n3 E dau vakayagataka na ikeli na tabana lelevu kaukaua me vakaciriciri tu kina i macawa. Ia, sega ni koya ga oya. Ena todra ni siga, e dau qai tevuka na tinatina na tabana lelevu oqo—e rawa ni rua na mita na kena balavu—me vakarurugi ira kina na luvena malumalumu lalai. So tale na gauna, e dau ovica na luvena lalai me taqomaki ira kina mai na cagi batabata. Me vaka ga nona taqomaka na luvena lailai na ikeli, e taqomaka vaka kina o Jiova na matanitu sucu vou o Isireli. Io, oqo nira sa mai tu ena vanua liwa, e rawa nira vakarurugi tiko ga ena ruku ni taba i Jiova kevaka era yalodina tiko ga vua. (Vakarua 32:9-11; Same 36:7) Ia, vakacava o keda nikua, e rawa beka nida nuitaka na veitaqomaki i Jiova?\nYalataka na Kalou ni na Veitaqomaki\n4, 5. Na cava eda sega ni vakabekataka kina na vosa ni yalayala ni Kalou me taqomaki keda?\n4 E sega sara ga ni dredre vei Jiova me taqomaki ira nona tamata. E “Kalou Kaukauwa duaduaga” o koya—na icavuti e vakaraitaka ni sega ni saqati rawa na nona kaukaua. (Lako Yani 6:3) Ni vakaraitaka o Jiova nona kaukaua, ena sega ni dua na ka e tu rawa e matana. O koya gona, me vaka ni rawa ni cakava o Jiova na ka ga e lomana, e kilikili kina meda taroga, ‘E loma beka i Jiova me taqomaki ira nona tamata?’\n5 Kena isau lekaleka ga na Io! Sa vakadeitaka vei keda o Jiova ni na taqomaki ira nona tamata. E kaya na Same 46:1: “A nodai drodro kei na noda kaukauwa na Kalou, sa voleka sara me vukei keda ni da sa rarawa.” E “sega ni lasu rawa” na Kalou, o koya gona, eda sega ni vakabekataka nona vosa ni yalayala me taqomaki keda. (Taito 1:2) Meda dikeva sara mada oqo e so na vosa vakatautauvata totoka e cavuta o Jiova me vakamacalataka nona veitaqomaki.\n6, 7. (a) Na cava soti e okati ena nodra taqomaka nodra sipi na ivakatawa ni sipi ena gauna vakaivolatabu? (b) E vakamacalataka vakacava na iVolatabu na nona vinakata dina o Jiova me taqomaka, me karona nona sipi?\n6 O Jiova na iVakatawa, “eda sa nona tamata, kei na sipi ni nona vanua.” (Same 23:1; 100:3) Dua vei ira na manumanu vakaloloma na sipi. Ena gauna vakaivolatabu, e dodonu me yaloqaqa na ivakatawa ni sipi me taqomaka nona sipi mai vei ira na laione, oliva, pera, kei ira na daubutako. (1 Samuela 17:34, 35; Joni 10:12, 13, VV) Tiko na gauna ena gadrevi kina mera karoni na sipi. Ni vakasucu toka e dua na sipi qai yawaki ira sara na kena vo, ena tu mada o koya na ivakatawa me taqomaki koya toka na tinatina ena gauna ni vakasucu, oti me qai keveta na luve ni sipi lailai, kauta sara yani vei ira na vo ni sipi.\n“Ena . . . kauti ira voli e na lomaserena”\n7 Ena nona vakatauvatani koya o Jiova kei na ivakatawa ni sipi, sa vakaraitaka tiko vei keda na nona vinakata dina me taqomaki keda. (Isikeli 34:11-16) Nanuma lesu tale mada na ivakamacala kei Jiova ena Aisea 40:11 a vakamacalataki ena Wase 2 ni ivola oqo: “Ena vakani ira na nona qele ni sipi me vaka nai vakatawa; ena keveti ira na luve ni sipi e na ligana, ka kauti ira voli e na lomaserena.” E lai tu vakacava na luve ni sipi ena ‘lomaserei’ koya na ivakatawa ni sipi, ni vanua oqo e donuya sara na ilobi ni nona isulu i cake? Ena lako beka mai na luve ni sipi lailai oqo qai mai cumuta toka na yava i koya na ivakatawa ni sipi. Ia, me na cuva sobu na ivakatawa ni sipi, tomika na sipi, qai keveti koya vakamalua e lomaserena. Sa ivakatautauvata veiganiti dina ni nona tu vakarau na noda iVakatawa Levu, me taqomaki keda, me maroroi keda!\n8. (a) E baleti cei na veitaqomaki ni Kalou? E tukuni vakacava oqo ena Vosa Vakaibalebale 18:10? (b) Na cava e okati ena noda saga me noda itataqomaki na yaca i Jiova?\n8 Ia, na Kalou ena taqomaki ira ga era toro voleka vua. E kaya na Vosa Vakaibalebale 18:10: “Na yaca i Jiova sa vale-cecere kaukauwa: sa dro kina na yalododonu, ka sa bula.” Ena gauna vakaivolatabu, e dau tara e so na vale cecere ena vanua liwa me idrodro se ivakaruru. Ia, sa na qai vakatau vei koya e sotava na leqa me dro ina vale cecere vaka oya me taqomaki kina. E tautauvata sara ga oqo kei na noda saga me noda itataqomaki na yaca i Jiova. Ia, sega ni kena ibalebale oqo meda cavuta wale tu ga na yaca ni Kalou; baleta na yaca ni Kalou e sega ni tiko kina e dua na mana. Meda saga ga meda kilai koya na itaukei ni yaca oya, da vakabauti koya, da qai moica noda bula me salavata kei na nona ivakatagedegede savasava. E yalovinaka dina o Jiova ena nona vakadeitaka vei keda ni kevaka eda golevi koya ena vakabauta, ena taqomaki keda o koya me vaka e dua na vale cecere!\n“Na Neitou Kalou . . . sa Rawata me Vakabulai Keitou”\n9. Vakaraitaka vakacava o Jiova ni sega ni dau yalataka wale ga na veitaqomaki?\n9 E sega ni yalataka wale ga o Jiova na veitaqomaki. Sa vakaraitaka oti ena gauna vakaivolatabu na sala veivakurabuitaki e so e rawa ni taqomaki ira kina nona tamata. Ena itukutuku ni matanitu o Isireli, na ‘liga’ qaqa i Jiova e dau tarovi ira e levu sara na matanitu kaukaua. (Lako Yani 7:4) Ia, e dau vakayagataka tale ga o Jiova nona kaukaua me taqomaki ira yadua e so na nona tamata.\n10, 11. Na ivakaraitaki vakaivolatabu cava e macala kina ni o Jiova e dau vakayagataka nona kaukaua me taqomaki ira yadua kina e so?\n10 Ni ratou sega ni via cuva ina matakau koula nei Tui Nepukanesa na tolu na Iperiu—o Setareki, Mesaki, kei Apetiniko—e qai kaya ena cudru na tui ni na kolotaki iratou ina loma ni bukawaqa warumisa. E kaya ena veivakalialiai o Nepukanesa, na iliuliu kaukaua duadua kei vuravura ena gauna oya: “Ko cei na kalou ko ya me na vakabulai kemudou mai na ligaqu?” (Taniela 3:15) E dina ni ratou sega ni kila na cauravou se na vakabulai iratou na Kalou se sega, ia eratou kila ga ni kevaka e vinakata na Kalou me vakabulai iratou, ena vakabulai iratou. (Taniela 3:17, 18) Ni vakavitutaki mada ga na warumisa ni katakata ni lovo, e sega ga ni dua na ka vei koya na nodratou Kalou kaukaua duadua ga. E taqomaki iratou, mani kaya kina na tui ena levu ni nona qoroqoro: “Sa sega tale na Kalou sa rawata me ia na veivakabulai vakaoqo.”—Taniela 3:29.\n11 Vakaraitaka tale ga o Jiova na kaukaua levu e tu vua me veitaqomaki ena nona tokitaka mai na bula i koya na luvena e duabau ina katonigone i Meri, na goneyalewa Jiu. A vakaraitaka vei Meri e dua na agilosi ni na ‘kunekune, ena vakasucuma e dua na gonetagane.’ E kaya na agilosi: “Ena lako sobu mai vei iko na Yalo Tabu, ena vakarurugi iko talega na kaukauwa i Koya sa cecere sara.” (Luke 1:31, 35) E rawa nida kaya ni sa mai biu na nona bula na Luve ni Kalou ena dua na ituvaki leqataki sara. Ena takavi koya beka na gonedramidrami oqo na ivalavala ca i tinana? Ena vakamatei koya rawa beka o Setani ni bera ni sucu? Sega ni rawa vakadua! E vaka e viribaiti Meri o Jiova ena dua na ilati me kua kina ni dua na ka me vakaleqa na gonelailai—me vaka beka na ivalavala ca, kaukaua vuni dau veivakaleqai, tamata dau veivakamavoataki, se mani timoni—me tekivu sara mai na gauna e se qai kunekunetaki kina. Ni sa cauravou o Jisu, se taqomaki koya ga o Jiova. (Maciu 2:1-15) Na veitaqomaki oqo e yacova sara na gauna lokuci ni Kalou. Ia, ni bera na gauna lokuci oya, ena sega ni vakaleqai rawa na Luve ni Kalou lomani.\n12. Na cava e dau taqomaki ira kina e so o Jiova ena gauna vakaivolatabu?\n12 Na cava e taqomaki ira kina e so o Jiova ena sala e veivakurabuitaki sara? Vakalevu ga me dau taqomaki ira o Jiova ena vuku ni nona via taqomaka e dua na ka e bibi cake sara: na yaco ni nona inaki. Me kena ivakaraitaki, nona taqomaki voli mai o Jisu ni se gonedramidrami e rui bibi me rawa ni qai vakavatukanataki kina na inaki ni Kalou, na inaki ena qai vakila kece na kawatamata na kena yaga. Na itukutuku ni nona vakayagataka o Jiova nona kaukaua me veitaqomaki e tiki ni iVolatabu e vakavuna o koya na kena volai, “me da vakatavulici kina, me noda na vosota kei na vakacegui sa vu mai nai Vola Tabu, me rawa kina nai nuinui.” (Roma 15:4) Na ivakaraitaki oqo ni veitaqomaki era vaqaqacotaka dina noda nuitaki koya na Kalou kaukaua duadua ga. Ia, ena taqomaki keda vakacava na Kalou ena gauna oqo?\nNa Ka e Sega ni Okati ena Veitaqomaki ni Kalou\n13. E sa dodonu beka ga me dau cakamana o Jiova ena vukuda? Vakamacalataka.\n13 Nona yalataka o Jiova me taqomaki keda e sega ni kena ibalebale ni sa dodonu me na dau cakamana o koya ena vukuda. Sega, e sega ni kaya vei keda na Kalou nida na galala mai na leqa ena vuravura ca oqo. Levu na dauveiqaravi i Jiova e dredre sara na ka era sotava, okati kina na bula dravudravua, ivalu, tauvimate, kei na mate. O Jisu sara mada ga a vakamatatataka vei ira nona tisaipeli ni rawa nira vakamatei ena vuku ni nodra vakabauta. Oya na vuna e vakabibitaka kina o Jisu mera vosota me yacova na ivakataotioti. (Maciu 24:9, 13) Ke veigauna ga sa na vakayagataka tiko o Jiova nona kaukaua me vakabulai keda kina vakacakamana mai na noda dui leqa, sa na rawa ni yavu oqo vei Setani me taroga kina na dina ni noda qarava na noda Kalou.—Jope 1:9, 10.\n14. Na ivakaraitaki cava e tukuna vei keda ni na sega ni tautauvata na nona taqomaki ira nona tamata kece o Jiova?\n14 Ena gauna vakaivolatabu sara mada ga, e sega ni dau vakayagataka o Jiova nona kaukaua me taqomaki ira yadudua kina nona dauveiqaravi mai na mate dole. Kena ivakaraitaki, o Eroti a vakamatei koya na yapositolo o Jemesa rauta na yabaki 44 S.K.; ia, vakalailai tale ga, a vakabulai o Pita “mai na liga i Eroti.” (Cakacaka 12:1-11) Ni rau mate oti mada ga o Pita kei Jemesa, se bula voli ga o Joni, na taci Jemesa. E macala ni sega ni rawa nida namaka me na tautauvata nona taqomaki ira nona tamata o Jiova. Qai kena ikuri ni “gauna kei na leqa tubukoso” ena rawa ni tarai keda kece. (Dauvunau 9:11, NW) Ia, ena sala cava ga e taqomaki keda kina o Jiova ena gauna oqo?\nVeitaqomaki Vakayago o Jiova\n15, 16. (a) Na cava e vakaraitaka ni o Jiova e dau taqomaki ira vakayago na nona ilawalawa tamata? (b) Na cava meda nuidei kina ni o Jiova ena taqomaki ira nona tamata ena gauna oqo, vaka kina ena loma ni “veivakararawataki levu”?\n15 Meda raica mada e liu na veitaqomaki vakayago. Nida dauveiqaravi i Jiova, e rawa nida namaka ni na taqomaki keda vakailawalawa. Ke sega, ena sega ni dua na kena dredre vei Setani me vakaleqai keda. Vakasamataka mada oqo: Na ka duadua ena vinakata o Setani, “na turaga ni vuravura oqo,” oya me vakawabokotaka na sokalou savasava. (Joni 12:31; Vakatakila 12:17) E so vei ira na matanitu kaukaua sara e vuravura era vakatabuya noda cakacaka vakavunau, ra saga tale ga mera vakawabokotaki keda. Ia, era dei tu ga na tamata i Jiova, era sega tale ga ni soro vakadua ena cakacaka vakavunau! Na cava era sega ni rawata kina na veimatanitu qaqa mera vakawabokotaka na nodra cakacaka na ilawalawa lotu Vakarisito lailai sara oqo? Baleta ni vakarurugi keda tu o Jiova ena ruku ni tabana kaukaua!—Same 17:7, 8.\n16 Ena vakacava na veitaqomaki vakayago ena loma ni “veivakararawataki levu” sa voleka? Sega ni dodonu meda rerevaka na vakatau itotogi ni Kalou. Baleta ni “sa kila . . . na Turaga me vakabulai ira era sa daulotu mai na veivakatovolei, me maroroi ira talega na tawa yalododonu me yaco mada na siga ni lewa me ra qai cudruvi.” (Vakatakila 7:14; 2 Pita 2:9) Ena gauna mada ga oqo, e rawa nida nuidei ena rua na ka. Kena imatai, ena sega ni vakalaiva o Jiova mera kawaboko mai na dela i vuravura na nona tamata yalodina. Kena ikarua, ena vakalougatataki ira na yalodina vua, mera na bula tawamudu ena vuravura vou—ke ra na mani leqa koso, ena vakaturi ira. Vei ira gona na yalodina era mate koso, sa ra mate ena vakacegu ni sa nanumi ira tu na Kalou.—Joni 5:28, 29.\n17. E taqomaki keda vakacava o Jiova ena vuku ni nona Vosa?\n17 Ena gauna mada ga oqo, e taqomaki keda o Jiova ena vuku ni nona “vosa” bula, ni nona vosa oqo e tiko kina na kaukaua me vakaceguya na lomada, veisautaka tale ga noda bula. (Iperiu 4:12) Nida muria na kena ivakavuvuli, so na gauna e rawa nida taqomaki sara ga kina mai na so na leqa vakayago. E kaya na Aisea 48:17: “Koi au ko Jiova . . . ka‘u sa vakavulici iko mo vinaka kina.” Eda sega ni vakalasuya ni noda bulataka na Vosa ni Kalou e rawa ni vakabulabulataki keda vakayago, da bula dede tale ga. Kena ivakaraitaki, nida muria na ivakasala vakaivolatabu meda vakatabuya na veibutakoci kei na veidauci, meda vakasavasavataki keda tale ga mai na ka dukadukali kece ga, eda sega kina ni vakayacora na veika vakasisila kei na veika dukadukali sa vakaleqa sara vakaca na nodra bula e levu na tamata tawavakalou. (Cakacaka 15:29; 2 Korinica 7:1) Eda marautaka dina na veitaqomaki ni Vosa ni Kalou!\nTaqomaki Keda Vakayalo o Jiova\n18. Na veitaqomaki vakayalo cava e vakarautaka vei keda o Jiova?\n18 Koya e bibi duadua ni o Jiova e vakarautaka na veitaqomaki vakayalo. E taqomaki keda na noda Kalou dauloloma meda kua ni vakaleqai vakayalo ena nona vakarautaka vei keda na veika e gadrevi meda vosota rawa kina na veika dredre, meda maroroya tale ga kina noda veiwekani kei koya. E dau yavala gona o Jiova me taqomaka noda bula—sega ena loma ga ni vica na yabaki, ia me tawamudu. Dikeva mada e so na isolisoli oqo i Jiova e rawa ni taqomaki keda vakayalo.\n19. Ena vukei keda vakacava na yalo i Jiova meda tudei se mani vakacava na ka dredre eda sotava?\n19 E “daurogoca na masu” o Jiova. (Same 65:2) Ni curuoso na lomada ena levu ni leqa, e rawa nida vakacegui ke da talaucaka na lomada vua. (Filipai 4:6, 7) Ena sega beka ni kauta laivi na ka dredre eda sotava voli, ia e rawa ni rogoca noda masu ena nona solia vei keda na vuku meda kila vinaka kina na ka meda cakava. (Jemesa 1:5, 6) Kuria oya ni o Jiova e dau solia na yalona tabu vei ira era kerekere vua. (Luke 11:13) Na yalo tabu i Jiova e rawa ni vakaukauataki keda meda tudei se mani vakacava na ka dredre eda sotava. Ena solia vei keda na “kaukauwa mana levu” meda vosota tiko ga kina, me yacova ni sa qai kauta laivi vakadua o Jiova na veika mosimosi kece ga ena vuravura vou sa voleka sara oqo.—2 Korinica 4:7.\n20. E laurai tale ga vakacava vei ira na tacida vakayalo na kaukaua i Jiova me veitaqomaki?\n20 So na gauna, e rawa nida vakila na kaukaua ni veitaqomaki i Jiova vei ira na tacida vakayalo. O Jiova e sa vakasoqoni ira mai nona tamata mera lewena e dua na “isoqosoqo ni mataveitacini.” (1 Pita 2:17, NW; Joni 6:44) Eda vakadinadinataka ena loma ni mataveitacini oqo na kaukaua ni yalo tabu ni Kalou ni rawa ni moica na tamata me cakava na ka vinaka. Na vua ni yalo ni Kalou oqo eda na bulataka rawa kina na veika vinaka me vaka na loloma, cakacaka loloma, kei na yalovinaka. (Kalatia 5:22, 23, VV) O koya gona, ni curuoso tu na lomada qai mai vukei keda e dua na tacida vakayalo ena so na ivakasala momona kei na so na vosa ni veivakayaloqaqataki, e dodonu meda vakavinavinakataki Jiova ni dua na sala oqo e vakaraitaka kina nona veitaqomaki.\n21. (a) Na kakana vakayalo cava e vakarautaka mai o Jiova ena kena gauna dodonu ena vukuna na “dauveiqaravi yalo dina ka vuku”? (b) Bau yaga vakacava vei iko na isolisoli e vakarautaka o Jiova meda taqomaki kina vakayalo?\n21 Dua tale na sala e vakarautaka o Jiova me taqomaki keda kina: oya na kakana vakayalo ena kena gauna. Me rawa ni vakaukauataki keda na nona Vosa, sa lesia kina o Jiova na “dauveiqaravi yalo dina ka vuku” me vakarautaka mai na kakana vakayalo. E vakayagataka na dauveiqaravi oqo na ivola me vaka Na Vale ni Vakatawa kei na Yadra!, vaka kina na soqoni, soqo ni tabacakacaka kei na soqo ni tikina me takivaka mai kina na “kakana e na kena gauna dodonu”—e yaco donu mai qai ganita na dui ituvaki eda sotava tiko. (Maciu 24:45, VV) O sa bau rogoca e dua na ka ena soqoni vakarisito—dua beka na ivakamacala, na vunau, se masu—e vakaukauataki iko qai vakayaloqaqataki iko sara ga? Bau dua na ulutaga e tabaki ena noda ivoladraudrau e tarai iko? Kua ni guilecava ni isolisoli kece oqo e vakarautaka o Jiova me taqomaki keda kina vakayalo.\n22. Sala cava e dau vakayagataka kina o Jiova nona kaukaua? Na cava e dau kena itinitini ga kina vei keda na vinaka?\n22 O Jiova e vaka dina na isasabai “vei ira kecega era sa vakararavi vua.” (Same 18:30) Eda kila ni sega ni vakayagataka o Jiova nona kaukaua me taqomaki keda kina mai na veika dredre kece ga eda na sotava. Ia, ena veigauna kece, e dau vakayagataka nona kaukaua ni veitaqomaki me kua kina ni dua na ka e tarova na yaco ni nona inaki. Qai dau kena itinitini ga nida na vakila ga o keda na kena vinaka. Ke da toro voleka vua, da qai dei tiko ga ena nona loloma, ena marau o koya me solia vei keda na bula tawamudu e uasivi. Nida vakanamata tu ina gauna totoka oya ena yalodei, meda qai raica mada ga na veika dredre eda sotava ena vuravura oqo me ka “mamada” wale ga.—2 Korinica 4:17.\nSame 23:1-6 E taqomaki ira vakacava na nona sipi na iVakatawa Levu, o Jiova?\nSame 91:1-16 E taqomaki keda vakacava o Jiova mai na leqa vakayalo, ia na cava meda cakava meda qai vakila kina nona veitaqomaki?\nTaniela 6:16-22, 25-27 E vakavulica vakacava e dua na tui makawa o Jiova me baleta nona kaukaua me veitaqomaki? Na cava eda vulica ena ivakaraitaki oqo?\nMaciu 10:16-22, 28-31 Na ka dredre cava e dodonu meda namaka, ia na cava meda kua kina ni rerevaki ira na dauveitusaqati?\niMeli iMeli Kaukaua me Veitaqomaki—‘Na Noda iDrodro na Kalou’


1 Tui 1 | iVolatabu ena Internet | Vakadewa ni Vuravura Vou\nWILIKA ENA VOSA Afrikaans Albanian American Sign Language Amharic Arabic Argentinean Sign Language Armenian Australian Sign Language Austrian Sign Language Azerbaijani Azerbaijani (Cyrillic) Bislama Brazilian Sign Language British Sign Language Bulgarian Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Cibemba Colombian Sign Language Costa Rican Sign Language Croatian Cuban Sign Language Czech Czech Sign Language Danish Dutch Dutch Sign Language Ecuadorian Sign Language Efik English Estonian Ewe Filipino Sign Language Finnish French Ga Georgian German German Sign Language Greek Greek Sign Language Guarani Guatemalan Sign Language Gun Haitian Creole Hebrew Hiligaynon Hindi Honduras Sign Language Hungarian Hungarian Sign Language Igbo Iloko Indian Sign Language Indonesian Indonesian Sign Language Irish Sign Language Isoko Israeli Sign Language Italian Italian Sign Language Japanese Japanese Sign Language Kazakh Kenyan Sign Language Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korean Korean Sign Language Latvian Lingala Lithuanian Luganda Luo Luvale Macedonian Madagascar Sign Language Malagasy Malay Malayalam Malaysian Sign Language Maltese Marathi Maya Mexican Sign Language Mozambican Sign Language Myanmar Nepali New Zealand Sign Language Nicaraguan Sign Language Nigerian Sign Language Norwegian Nzema Oromo Ossetian Otetela Panamanian Sign Language Pangasinan Paraguayan Sign Language Persian Peruvian Sign Language Polish Polish Sign Language Portuguese (Brazil) Portuguese (Portugal) Portuguese Sign Language Quebec Sign Language Quechua (Ancash) Quechua (Ayacucho) Romanian Russian Russian Sign Language Salvadoran Sign Language Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovak Sign Language Slovenian Slovenian Sign Language South African Sign Language Spanish Spanish Sign Language Sranantongo Swahili Swahili (Congo) Swati Swedish Swedish Sign Language Swiss German Sign Language Tagalog Taiwanese Sign Language Tamil Tatar Telugu Tetun Dili Thai Thai Sign Language Ticuna Tigrinya Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Uruguayan Sign Language Uzbek Uzbek (Roman) Venda Venezuelan Sign Language Vietnamese Waray-Waray Xhosa Yoruba Zambian Sign Language Zimbabwe Sign Language Zulu vakaViti\niMatai ni Tui 1:1-53\nO Tevita kei Apisaki (1-4)\nVinakata o Atonaija me veiliutaki (5-10)\nYavala o Necani kei Pacisepa (11-27)\nVakarota o Tevita me lumuti o Solomoni (28-40)\nDro ina icabocabonisoro o Atonaija (41-53)\n1 Ia ni sa qase o Tui Tevita,+ sa balavu sara na nona bula,* era dau ubi koya ena isulu ia e sega ga ni katakata. 2 Era mani kaya vua na nona dauveiqaravi: “Me qarai mada e dua na goneyalewa me kau yani vua na neimami turaga na tui, ena dau qarava na tui o koya me nona nasi. Ena davo e ligamuni me katakata kina na neimami turaga na tui.” 3 Era vaqara e dua na goneyalewa totoka ena vanua taucoko o Isireli, era qai kunei Apisaki+ na goneyalewa ni Sunemi,+ era kauti koya sara vua na tui. 4 E goneyalewa matavinaka sara, e mai nona nasi na tui me qaravi koya, e sega ga ni veiyacovi kei koya na tui. 5 Ia e vakalevulevui koya tiko o Atonaija+ na luvei Akici, e kaya: “Au na tui!” E vakarautaka e dua na nona kareti, o ira na dauvodo ose kei na 50 na tagane mera cici tiko e liu vua.+ 6 E sega sara ni qaqai koya* o tamana, me kaya: “Na cava o cakava kina qo?” E tagane musudonu tale ga, e vakasucumi koya o tinana ni sucu oti o Apisalome. 7 E veivosaki o koya kei Joapi na luvei Seruaia kei Epaiaca+ na bete, erau tokoni+ Atonaija rau qai vukei koya. 8 Ia eratou sega ni tokoni Atonaija o Setoki+ na bete, o Penaia+ na luvei Jioiata, o Necani+ na parofita, o Semeai,+ o Rei kei ira na tagane qaqa+ nei Tevita. 9 E cabora+ sara o Atonaija na sipi, na bulumakau kei na manumanu yagovinaka ena vatu o Soeleci e toka volekati Enirokeli, e qai sureti ira kece na tacina, o ira na luvena na tui, kei ira kece na lewe i Juta era dauveiqaravi ni tui. 10 Ia e sega ni sureti Necani na parofita, o Penaia, o ira na tagane qaqa, se o Solomoni na tacina. 11 E qai kaya o Necani+ vei Pacisepa,+ na tinai Solomoni:+ “O rogoca ni sa tui o Atonaija+ na luvei Akici qai sega ni kila na noda turaga o Tevita? 12 Yalovinaka, mo lako mai meu vakasalataki iko mo bula kina kei na luvemu o Solomoni.+ 13 Mo lako vei Tui Tevita, mo kaya vua, ‘Sega ni o kemuni ga na noqu turaga na tui oni bubului vua na nomuni dauveiqaravi, oni kaya: “O Solomoni na luvemu ena tui me taravi au, o koya ga ena dabe ena noqu idabedabe vakaturaga”?+ Na cava ga sa tui kina o Atonaija?’ 14 Ni o se vosa tiko ga vua na tui, au na qai curu yani meu vakadinadinataka na ka o tukuna.” 15 E lako sara o Pacisepa vua na tui ina nona rumu. Sa qase sara na tui, e qaravi koya tiko o Apisaki+ na goneyalewa ni Sunemi. 16 E tekicuva o Pacisepa qai davo vakatoboicu e matana na tui, e kaya sara na tui: “Na cava o vinakata?” 17 E kaya o Pacisepa: “Noqu turaga, o kemuni ga oni a bubuluitaka vua na nomuni dauveiqaravi ena yaca i Jiova na nomuni Kalou, ‘O Solomoni na luvemu ena tui me taravi au, o koya ga ena dabe ena noqu idabedabe vakaturaga.’+ 18 Ia raica! Sa tui o Atonaija qai sega ni kila na noqu turaga na tui.+ 19 E cabora o koya e levu sara na bulumakau tagane, na manumanu yagovinaka kei na sipi, qai sureti ira kece na luvena na tui, o Epaiaca na bete, kei Joapi na turaganivalu,+ e sega ga ni sureti Solomoni na nomuni dauveiqaravi.+ 20 Ia qo kemuni na noqu turaga na tui, e wanonovi kemuni kece tiko na matadra na Isireli moni tukuna vei ira se o cei ena dabe ena nona idabedabe vakaturaga me taravi kemuni na noqu turaga na tui. 21 Ke sega, ni sa na davo ga na noqu turaga na tui kei ira na tukana, keirau sa na okati me keirau dau veidabui, o yau kei na luvequ o Solomoni.” 22 Ni se vosa tiko ga o Pacisepa vua na tui, sa curu yani+ o Necani na parofita. 23 E tukuni sara vua na tui: “Sa tu qo o Necani na parofita!” E lako yani o koya vua na tui qai davo vakatoboicu vua na tui ni tara na qele na matana. 24 E qai tukuna o Necani: “Noqu turaga na tui, vakaevei oni a kaya, ‘O Atonaija ena tui me taravi au, o koya ga ena dabe ena noqu idabedabe vakaturaga’?+ 25 E lako sobu nikua me lai cabora+ e levu sara na bulumakau tagane, na manumanu yagovinaka kei na sipi, qai sureti ira kece na luvenitui, o ira na turaganivalu, kei Epaiaca na bete.+ Era kana era gunu vata tiko kei koya ra qai tukuna tiko ga, ‘Me bula balavu o Tui Atonaija!’ 26 Ia e sega ni sureti au na nomuni dauveiqaravi, o Setoki na bete, o Penaia+ na luvei Jioiata, kei Solomoni na nomuni dauveiqaravi. 27 Vakaevei, sa vakadonuya qori na noqu turaga na tui, oni sega ni tukuna vua na nomuni dauveiqaravi se o cei me dabe ena nona idabedabe vakaturaga me taravi kemuni na noqu turaga na tui?” 28 E kaya sara o Tui Tevita: “Dou kacivi Pacisepa mai vei au.” E mani lako yani o Pacisepa me lai duri e matana na tui. 29 Sa qai bubului na tui: “Me vaka ni bula dina tiko o Jiova, o koya e vakabulai au mai na ka rarawa kece,+ 30 niu a bubuluitaka vei iko ena yaca i Jiova na Kalou ni Isireli, au kaya: ‘O Solomoni na luvemu ena tui me taravi au, o koya ga ena dabe ena noqu idabedabe vakaturaga me sosomitaki au!’ Qori na ka au na vakayacora nikua.” 31 E mani tekicuva o Pacisepa me tara na qele na matana qai davo vakatoboicu vua na tui, e kaya: “Me bula balavu mada ga na noqu turaga o Tui Tevita!” 32 Sega ni bera ni tukuna o Tui Tevita: “Dou kacivi Setoki mai na bete, o Necani na parofita, kei Penaia+ na luvei Jioiata.”+ Eratou lako sara yani vua na tui. 33 E kaya vei ratou na tui: “Dou kauti ira na dauveiqaravi ni nomudou turaga, moni vakavodoki Solomoni na luvequ ena noqu meule,*+ moni kauti koya sobu i Kioni.+ 34 Me rau lumuti koya+ e kea o Setoki na bete kei Necani na parofita me tui Isireli, moni qai uvuca na davui* moni kaya, ‘Me bula balavu o Tui Solomoni!’+ 35 Moni qai muri koya mai, ena lako mai me dabe ena noqu idabedabe vakaturaga, ena tui o koya me sosomitaki au, au na lesi koya me nodra iliuliu na Isireli kei na Juta.” 36 E kaya sara vua na tui o Penaia na luvei Jioiata: “Emeni! Me tokona mada ga qori o Jiova na nona Kalou na noqu turaga na tui. 37 Me vaka ni tokona o Jiova na noqu turaga na tui, me tokoni Solomoni+ tale ga, me vakalevulevuya mada ga na nona idabedabe vakaturaga me uasivia na nona idabedabe vakaturaga na noqu turaga o Tui Tevita.”+ 38 E qai lako sobu o Setoki na bete, o Necani na parofita, o Penaia+ na luvei Jioiata, o ira na kai Kireci kei ira na Pileci+ mera vakavodoki Solomoni ena meule nei Tui Tevita+ ra qai kauti koya i Kioni.+ 39 E taura mai o Setoki na bete na ileu waiwai+ mai na valelaca+ qai lumuti Solomoni+ kina, era uvuca sara na davui ra qai kailavaka kece na tamata: “Me bula balavu o Tui Solomoni!” 40 Oti oya era muri koya cake kece na tamata, era uvuca tiko na bitunivakatagi, era marau vakalevu, ni kavida sara ga na qele ena rorogo ni domodra.+ 41 E rogoca qori o Atonaija kei ira kece e sureta o koya nira se qai kana oti ga.+ Ni rogoca ga o Joapi na rorogo ni davui, e kaya sara: “Na cava era maue tiko kina ena koro?” 42 Ni se vosa tiko ga o koya sa basika yani o Jonacani+ na luvei Epaiaca na bete. E kaya sara o Atonaija: “Curu mai, o iko na tamata vinaka,* o kauta mai na itukutuku vinaka.” 43 Ia e kaya o Jonacani vei Atonaija: “Sega! Na noda turaga o Tui Tevita sa lesi Solomoni me tui. 44 Na tui e talai Setoki na bete, o Necani na parofita, o Penaia na luvei Jioiata, o ira na kai Kireci kei ira na Pileci mera lako vata kei koya, era vakavodoki koya ena nona meule na tui.+ 45 Erau qai lumuti koya mai Kioni o Setoki na bete kei Necani na parofita me tui. Oti era lako cake mai kea nira marau tiko, e maue kina na koro. Qori ga na rorogo oni rogoca. 46 Sa dabe tale ga o Solomoni ena idabedabe vakatui. 47 E dua tale na ka, era lako mai na dauveiqaravi ni tui mera vakavinavinakataka na noda turaga o Tui Tevita, era kaya: ‘Me vakalevulevuya mada ga na nomuni Kalou na yaca i Solomoni me uasivia na yacamuni, qai vakacerecerea na nona idabedabe vakaturaga me uasivia na nomuni idabedabe vakaturaga!’ E cuva sara na tui ena idavodavo. 48 E kaya tale ga na tui, ‘Me vakacaucautaki mada ga o Jiova na Kalou ni Isireli, o koya e lesia nikua e dua me dabe ena noqu idabedabe vakaturaga, qai raica sara ga na mataqu!’” 49 Era rere kece o ira e sureta o Atonaija, era tucake mera dui lako. 50 E rerevaki Solomoni tale ga o Atonaija mani tucake me lako, e lai kubeta toka na ileu ni icabocabonisoro.+ 51 E tukuni sara na kena itukutuku vei Solomoni: “E rerevaki Tui Solomoni o Atonaija, e lai kubeta toka na ileu ni icabocabonisoro, e kaya: ‘Me bubuluitaka mada vei au o Tui Solomoni ni na sega ni vakamatea na nona dauveiqaravi ena iseleiwau.’” 52 E kaya sara o Solomoni: “Ke vakaraitaka ni tamata yaga, ena sega ni lutu ina qele e dua na drauniuluna, ia ke kune vua+ na ca ena mate.” 53 E mani talatala o Tui Solomoni mera kauti koya sobu mai na icabocabonisoro. E qai lako yani o koya, e tekicuva vei Tui Solomoni qai kaya vua o Solomoni: “Lako ina nomu vale.”\n^ Se “vakararawataka na lomana, vunauci koya.”\n^ Se “meule yalewa.”\n^ Se “yaga.”\n1 Tui 1


Maroroya na cava o rawata - Sega ni dua na ulu ni gadrevi ni vakacuru ilavo 10 Casinos!\nVale » Casino muria cava o na qaqa & Slots na sega ni dua na ikuri ni vakacuru ilavo – GALALA | E cake 10 E dua na Payouts sa galala ni Vulilesoni!\nCasino Fruity GALALA Vulilesoni Galore me ra muria o qaqa – Na dinau ni GALALA ni ikuri\nCasinos kei na draunipepa ni Slots ena veitokani vata kei na dua vei ira na nona UK Totolo duadua tubu Casino veivanua…\nRaica na noda cake 10 sa solia vei ena neitou teveli featured oqo dina na ilavo e maroroya tiko na veika ko na qaqa slots kei na tabana ni casino!\nKiliki ki na pic, me baleta na £5 GALALA ena Casino ni Lucks!\nNa QITO GALALA Mobilecasinofun.com E cake 10 Brands ni Casino ni Veikauyaki – vata kei Randy Hall\n£5, £10, £20, £100 na paudi bibi, Tabana e GALALA ena veimaliwai vata kei na ilavo na siliva ni galala ni SlotJar.com £5 – me vaka e laurai ena Casinophonebill.com:\nSauma na bili ni talevoni, Na kadi se na e-Wallets ena solia Fab ni MobileCasinoFun\nSega ni mudu vakataroga kevaka sa rawa mo na veika ko na qaqa ni o tomana ga mai e dua sa galala sega na ikuri ni casino ena komipiuta se talevoni veikauyaki ni vakacuru ilavo mai na casino cake? Io vinaka, o rawa ni rawata – laurai, e sa na casinos kei na ivakasala takaduri tikoga na rara ni qito totoka ena veiyasana kecega! Ia na cava na vuna e sega ni kukuva na ka o sa rawa ka tiko kina? 🙂 Solia na cake e tini veikauyaki Casino koto e ra…\nQITO NI GALALA Ilavo ni dina ni slots – Sega ni gadrevi e dua na vakacuru ilavo – Cava o ni muria qaqa!\nSAUMI ni dinau – Tiki ni siliva na Falls ena Initaneti kei na talevoni veikauyaki\nMeda taura e dua na rai ena Online kei na Slots ni vakacuru ilavo ni sega ni Veikauyaki. Eso na casinos oqo sa eso na qito vakasakiti e saumi yani winnings ni ilavo dina ena na ikuri ni ilavo galala ena signup. Taura Coinfalls.com mai na PLC ni Nektan – sa rejisitataki oti na kabani oqo ena na Isau ni ivotavota ni Lodoni kei na boletaka tiko 100 qito ni ilavo dina ka vanua o rawa ni rawata pocket na winnings – taqomaki tiko na ilavo kei na gamble tale se vakasuka (cake me vakatara na iyalayala).\nSa nomuni me winnings, sa raica na taucoko ni ituvatuva ni sega na vakacuru ilavo gadrevi solia e ra ka veilasamaki!\nE GALALA na dinau e sega ni dua na vakacuru ilavo e gadrevi – Coinfalls, maroroya na veika ko na qaqa ena – veika matailalai...\nO na rawa ni gamble £5 sega ni saumi ka talega ni taura me £500 ena Bonuses na vakacuru ilavo ena guce ni sede – e tiko na tale eso torocake ni ikuri eke ka sa rui, kei na kalavo ni VIP vei ira ni o digitaki mai na mata ni. Sa na cake na qito vou me baleta na maroroi ni qaqa tiko:\nQito ni sega ni saumi ni qito ka Vulilesoni – na Winnings yaco bula rawa!\nSlots ni starburst – galala na ikuri ena Initaneti kei na talevoni veikauyaki\nNa drodrolagi iyau – idivi na qito vata kei na ogaoga ni winnings ni tikoga\nFoxy na qaqa tale! – mo na isau ni jackpot ni £250,000 yani\nRoulette kei na Blackjack – ena gadrevi mo ni ivola ni vakacuru ilavo ena Coinfalls.com, Ia o na qai ni maroroya na veika ko na qaqa (rawa ni wagering na veika e gadrevi), ena dua na winnings.\nOqo sa vaka na galala na dinau Casino kei na Slots! Slotjar.com £5 GALALA\nSlotJar galala veikauyaki na slots ni £5 na casino qo e dua Ilesilesi ni veimau ilavo Bolatagane mata vakadonui, sa solia vei ira 350 sega ni dua na ikuri ni vakacuru ilavo ni GALALA ni vakasakiti na qito vata kei na dua £5.\nE oka kina na nodra qito ni casino cake vata kei na sega ni gadrevi e dua na vakacuru ilavo itutu ni smash ni blockbuster kei na outs ni saumi me vaka na:\nGalala ni Vulilesoni Starburst tarai galala na ikuri ni bula vinaka mai Slots Keep your winnings 🙂\nSega ni gonzo na sasaga ivola ni vakacuru ilavo Slots\nDakai kei na veirosi vidio Slots – na talevoni veikauyaki kei na Initaneti\nSlots mai na koula ni Pixie – maroroya na veika ko na qaqa!\nMermaids e milioni – Torocake Slots – Winnings mo na rawa ni maroroya!\nPlus, ena ka oqo a vakatorocaketaka kina vakasakiti na slots ni galala tu na vanua, o rawa beka ni taura me £800 na vakacuru ilavo veisotari galala ikuri + na £5 gadrevi ni sega ni dua na vakacuru ilavo, me baleta na Roulette kei na Blackjack ka maroroya tiko na veika mo qaqa kina – yacova na ivakatagedegede ni payout vakadonui ka dau vakaraitaki tu ena ivurevure ena veigauna kecega.\nSlots ni Veikauyaki ni Pocketwin kei na qito sai koya e dua Jewel ena na isala ni na Birmingham yavutaki ena matanitu o e dua na qito sa tara – rawata e dua na ikuri ni bula vinaka mai ni galala ni £5 ka yaco talega mo veimaliwai marautaka na winnings mo rawa ni maroroya ni oti na qito – vakatautaki na vosa.\nE sa na qito vou na vakasobuduru ena vanua kei na slots e biuta ga na asa – me ra curu kina eke me baleta na nomu SAUMI ni dinau, GALALA mai na lasa ni qito ena qaqa ni taga\nGALALA na dinau ni slots, Maroroya na veika ko na qaqa BOLATAGANE & GALALA ni QITO me qarava na casino!\nME BALETA NA GALALA NI QITO, MobileCasinoFun.com Solia eso tale na ka – Bonuses ni Casino ni galala…\nMobileCasinoFun.com – qaqa ena na casino vata kei na me qarava na dela UK mai na:\nEda mai soqoni cake 10 Casino ni Veikauyaki kei na Slots, brands ni digidigi me baleti iko!\nIkuri ni Topslotsite.com £805 ka rawarawa na kena maroroi tiko winnings yani £100 kei na DINA Slots sega ni vakacuruilavo ena gadrevi ena oqo www.topslotsite.com na mata cake!\nKo Komu ni Coinfalls.com Pakete ni ikuri ni £505\nCasino ni lucks – Tikoga na veika ko na qaqa vata kei na GALALA ni £5\nQaqa ni taga Casino ni Veikauyaki – Slots ni galala na dinau kei na Pakete ni ikuri ni £105\nGalala Vulilesoni ni dinau – qaqa e sa lolo ka liwa ena casino ni Lucks kei na pakete ni £105 – tovolea oqo!\nEi e kea, Vakasamataka mo raici Casinophonebill.com, Kevaka o gadreva mo cakava na veika kece ena nomu talevoni veikauyaki ka maroroya tiko na winnings na sala o ya. Me tekivu mai na 2012, Sa na icavacava cake me baleta na punters vakatagitaki ni vakayagataki na dinau ni galala na talevoni Casinophonebill.com.\nMo ni raica MobileCasinoFun.com, dina sa ivakaruru me baleta na galala ni Slots ni Veikauyaki, maroroya na cava o na qaqa ena solia ka da me vakavoui na noda solia ena veisiga me taqomaki iko ena iyaloyalo!\nVULILESONI BOLATAGANE GALALA – Maroroya tiko na veika mo QAQA ena qito kei na SLOTS kei na talevoni VEIKAUYAKI kei na GALALA ni dinau – MOBILECASINOFUN.COM\nRai ki maroroya na nomu vakanananu dei na maroroi ni google?


Cava Noqu Rai me Baleta na Veivakadodonutaki? | Ra Taroga na iTabagone\nWILIKA ENA VOSA Afrikaans Albanian American Sign Language Amharic Arabic Arabic (Lebanon) Armenian Azerbaijani Belize Kriol Bislama Brazilian Sign Language Catalan Cebuano Chavacano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Croatian Czech Danish Dutch English Estonian Faroese Finnish Fon French Georgian German Greek Hebrew Hiligaynon Hungarian Iban Icelandic Iloko Indonesian Isoko Italian Japanese Javanese Kannada Kikuyu Kinyarwanda Kirghiz Korean Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Lithuanian Malagasy Malay Malayalam Mexican Sign Language Myanmar Ndebele (Zimbabwe) Norwegian Oromo Pangasinan Papiamento (Curaçao) Persian Polish Portuguese (Brazil) Portuguese (Portugal) Romanian Russian Russian Sign Language Samoan Serbian (Cyrillic) Serbian (Roman) Sesotho (South Africa) Setswana Seychelles Creole Shona Sinhala Slovak Slovenian Spanish Sunda Swahili Swedish Tagalog Tatar Telugu Tetun Dili Thai Tigrinya Turkish Ukrainian Uzbek Uzbek (Roman) Valencian Vietnamese Xhosa Yoruba vakaViti\nCava meu vakadodonutaki kina?\nAu na muria vakacava na veivakadodonutaki?\nEna vinakati meda vakadodonutaki ena so na gauna. Qori na ivakasala meda rawa ni vakavinakataka noda itovo ni rai, se ivakarau ni noda cakacaka. Ni o vakasamataka tiko qori, dikeva mada eso na ituvaki qo.\n● E kaya nomu qasenivuli ni o sega ni vakayagataka e levu na gauna ena dua na vakadidike e koronivuli. E kaya: “Dodonu mo vakayagataka e levu na gauna ena vakadidike qo.”\nCava o na cakava ena veivakadodonutaki va qori?\nKua ni muria. (‘Sega ga ni dau taleitaki au o qasenivuli.’)\nMuria. (‘Au na muria nona ivakasala ena noqu vakadidike e tarava.’)\n● O se qai samaka oti ga nomu rumu, ia e kaya o tinamu ni sa rui duka.\nKua ni muria. (‘Sega ni dau lomavakacegu o Na.’)\nMuria. (‘Meu tukuna na ka dina, e rawa niu samaka vinaka sara.’)\n● Kaya o tacimu ni sega ni taleitaka nomu dau via lewai koya tiko.\nKua ni muria. (‘O cei mada o koya me tukuna mai va ya?’)\nMuria. (‘De dua meu dau yalovinaka vua.’)\nEso na itabagone e totolo nodra cudru nira vakadodonutaki, ke ka lailai mada ga. O va tale ga qori? Ke nomu leqa qori, o sa vakabula ika levu tiko! Na vuna? Na veivakadodonutaki ena vukei iko mo vulica kina eso na ka ena yaga ena gauna qo, vaka kina ni o sa uabula.\nKua ni vakalecalecava na veivakadodonutaki baleta ga ni o sega ni via rogoca\nNi o sega ni uasivi. E kaya na iVolatabu: “Eda dau tarabe kece.” (Jemesa 3:2) E vinakati gona meda dau vakadodonutaki kece.\nAu saga meu nanuma tiko nida sega ni uasivi kece, e tiki tale ga ni noda bula na cala eda dau cakava. Niu vakadodonutaki gona, au na saga meu vuli kina, meu kua ni tale ga ni tokaruataka na cala au cakava.”—David.\nO rawa ni vinaka cake sara. E kaya na iVolatabu: “Mo tubera na tamata vuku, ni na vuku vakalevu.” (Vosa Vakaibalebale 9:9) Ke o ciqoma na veivakadodonutaki, ena yaga vakalevu vei iko.\n“Dau cala noqu rai me baleta na veivakadodonutaki. Au nanuma niu na beci kina. Ia qo au sa taleitaka, so mada ga na gauna au dau kerea meu vakadodonutaki. Meu rawa ni kila kina na veika meu vakavinakataka.”—Selena.\nE vinaka meda kerea meda vakadodonutaki. Ia ke da sega ni kerea qai cawi mai, ena sega ni taleitaki. Kena ivakaraitaki, e wilika o Natalie e dua na kad qai sega ni taleitaka na ka e volai tu kina. E kaya: “Au domobula, au yalolailai tale ga. Dua na ka noqu sasaga, oti au qai vakasalataki tu va qo!”\nO sa sotava oti e dua na ituvaki va qori? Ke vaka kina, na cava o cakava?\nE kaya na iVolatabu: “Na tamata kilaka e lewa vinaka na nona vosa, kei koya e yalomatua e yalomalua tiko ga.” (Vosa Vakaibalebale 17:27) Kua ni vosa takoso ke dua e vosa tiko vei iko. Kua ni totolo tale ga nomu sauma de o qai veivutunitaka tale!\n“Au dau via veiba sara ga keu vakadodonutaki. Ia e dodonu meu vuli ena ka au vakadodonutaki kina, me rawa ni vinaka cake ena gauna tarava.”—Sara.\nKauaitaka na ka o vakadodonutaki kina, sega ni o koya e veivakadodonutaki tiko.\nO na rairai temaki mo vakalewa totolo nona malumalumu o koya e vakadodonutaki iko. Ia e vinaka mo muria na ivakasala vakaivolatabu, oya “mo totolo ni vakarorogo . . . berabera ni vosa, . . . berabera [tale ga] ni cudru.” (Jemesa 1:19) Eso na ka e dina kina na veivakadodonutaki. Kua ni vakalecalecava na veivakadodonutaki baleta ga ni o sega ni via rogoca.\n“Ni rau vakadodonutaki au noqu itubutubu, au dau cudru qai kaya, ‘Io au kila, au kila.’ Ia e yaga sara vakalevu noqu dau vakarogoci rau vinaka, qai muria nodrau ivakasala.”—Edward.\nKua ni namaka vakasivia na ka.\nNi o vakadodonutaki, e sega ni kena ibalebale ni o ca. E vakaraitaka ga ni o sega ni uasivi me vakataki ira na kena vo. O koya mada ga e vakadodonutaki iko ena vinakati tale ga me vakadodonutaki ena so na gauna. E kaya kina na iVolatabu: “E sega ni dua na tamata yalododonu e vuravura me vakayacora tiko ga na ka vinaka.”—Dauvunau 7:20.\n“E vakadodonutaki au e dua noqu itokani, au qai nanuma ni sega ni veiganiti. Au vakavinavinakataka nona vosa vakadodonu, ia au sega ni taleitaka. Toso na gauna, au liaca ni dina eso na ka e kaya. Au vakavinavinakataka nona ivakasala, niu raica kina na veika meu vakavinakataka. De dua au raibaleta tu eso na veika qori.”—Sophia.\nVakavinakataka nomu isausau.\nE kaya na iVolatabu na “tamata yalomatua e muria na veivakadodonutaki.” (Vosa Vakaibalebale 15:5) Ni o cakava qori, o na sega ni rarawa kina, o na saga tale ga mo vakavinakataka na veika o malumalumu kina. Biuta nomu isausau qai vakamuria tiko na veika o rawata ena vica na vula tarava.\n“Na veivakadodonutaki e vinakati kina mo dau dina. Qori ena vukei iko mo vakatusa nomu cala, kere veivosoti, saga tale ga mo vakavinakataka nomu itovo.”—Emma.\nNanuma tiko: E kaya na iVolatabu: “Eda dau veivakavulici vakataki keda na tamata, me vaka ga nona vagatara na kaukamea na kaukamea.” (Vosa Vakaibalebale 27:17, Good News Translation) Na veivakadodonutaki e rawa sara ga ni vukei iko ena gauna qo, kei na gauna o sa uabula kina.\n“Era sega ni dau veivakadodonutaki ga na qase. Era veivakadodonutaki tale ga eso oni taba vata se ra gone vei iko, ia o rawa ni vuli vei ira. De dua e kilai iko vinaka, e vinakata tale ga mo marau. Kua ni cata na veivakadodonutaki, muria tale ga na ka o dusimaki kina.”—Renato.\n“Levu nikua era sega ni taleitaka na veivakadodonutaki, ra namaka gona mera kua ni vakadodonutaki. Nodra itovo e rawa ni vakavuna mera nanumi ira vakasivia, ra sega ni via rogoca tale ga na ka e tukuni vei ira mera vakavinakataka. Au raica na totolo ga ni nomu muria na veivakadodonutaki, ena vinaka vei iko kei ira eso tale.”—Shae.\nRailesuvi: Cava noqu rai me baleta na veivakadodonutaki?\nVakarorogo. Kua ni vosa takoso ke dua e vosa tiko vei iko. Kua ni totolo tale ga nomu sauma de o qai veivutunitaka tale!\nKauaitaka na ka o vakadodonutaki kina, sega ni o koya e veivakadodonutaki tiko. Dau totolo ni vakarorogo, kua ni soli ulubale. Na veivakadodonutaki ena vakavinakataka nomu itovo.\nKua ni namaka vakasivia na ka. Ni o vakadodonutaki, e sega ni kena ibalebale ni o ca. E vakaraitaka ga ni o sega ni uasivi me vakataki ira na kena vo.\nVakavinakataka nomu isausau. Saga mo vakavinakataka nomu malumalumu. Biuta nomu isausau qai vakamuria tiko na veika o rawata ena vica na vula tarava.\niMeli iMeli Cava Noqu Rai me Baleta na Veivakadodonutaki?\nijwyp ulutaga 94


Archeaology. Ulunivanua Sainiai. Meriba. BNL Ministries - fj15\nA mate o Jisu ena vuku\nni nomu ivalavala ca.\nVakamatanivola ni Kalou kei na vakadidike isoqoni.\nArchaeology 1. Na ulunivanua dina o Sainiai.\nMeriba. Wai mai na Vatu.\nArchaeology 2. Sotoma kei Komora.\nNa ulunivanua dina o Sainiai.\nE Tiko ena Sainsula e dua na ulunivanua ka vakatokai na Ulunivanua o Saineai. Ia na ulunivanua oqo e sega ni o koya a lako sobu mai kina na Turaga, se na vanua a ciqoma kina o Mosese na ivakaro e 10.\nNa ulunivanua dina o Sainiai e tiko mai Saudiarabia, ka dina ga ni tiko eso na veilecayaki me baleta na yaca ni ulunivanua oqo, eda na vakatoka me “Jebel El Lawz”, oqori na ka e vakatoka o Ron Wyatt, Archaeologist, me.\n“Jebel El Lawz”, kena ibalebale “na ulunivanua ni almonds”, e sega ni volcano, ia, na vatu ena ulunivanua e discolored (loaloa) ka vakaraitaka na ivakatakilakila ni ulutaga ni ulutaga ki na katakata cecere (vakawawa), na vanua a lako sobu mai kina na Turaga.\n(Droini - ArkDiscovery.com)\nEna kena sa mai yaco na ulunivanua oqo e vica na Tulituli, ka vakaraitaki kina vei ira na tamata ni ra vakaitikotiko e kea ena dua na gauna. E tu na droini ena veivatu ka vakaraitaki kina na kalou ni Ijipita, na bulumakau tagane, na kalou ni talega kei na kaukauwa, (vakawaqani bulumakau?) kei na dua talega na dauveiqaravi.\nE sega ni rawa ki na vanua oqo, e dua na bai e vakavolivolita, me vaka e dua na duru ni mataivalu Saudiarabia.\nNa Ulunivanua o Sainiai sa ubi taucoko tu ena kubou, baleta ni sa lako sobu mai kina o Jiova ena bukawaqa caucaudre. Sa lako cake na kubou me vaka mai na lovo. Sa yavavala vakalevu sara na ulunivanua.\nNi sa uvu tiko vakabalavu ka sa rogo levu tiko ga mai na davui, sa vosa o Mosese ka sa sauma mai na Kalou ena rorogo.\nSa lako sobu mai o Jiova ki na Ulunivanua Sainiai. o Jiova, sa kacivi Mosese cake mai ki na ulunivanua. Sa lako cake yani o Mosese.\nLako Yani 19:18-20\nWai mai na Vatu.\nE Meriba, e tiko e dua na vatu ka levu sara na kena tawase. Na vatu e 16 na kena na mita (se sivia) e cake.\nEna yava ni vatu oqo, e tiko na ivakadinadina ni dua na wai levu e drodro tu ena dua na gauna balavu.\nNa Kalou a vakarautaka me baleti ira na Nona tamata, Isireli, ena noda kauta mai na wai mai na vanua dredre duadua, mai na wai o ya.\nSa qai dua na ni aocds veivakurabuitaki.\nLako Yani 17:6-7,\n6 “Mo kila, Au na tucake e matamu mai kea ena vatu e Orepi; mo samuta na vatu ka ena lako mai kina na wai, me ra gunu kina na tamata.” Sa vakayacora vakakina o Mosese ena matadra na qase ni Isireli.\n7 Sa vakayacana na vanua o ya me Masa kei Meriba, baleta na nodra veiqati na luvei Isireli, baleta talega na nodra vakatovolei Jiova ena nodra tukuna tiko, “Sa tiko vata kei keda o Jiova se sega?”\n15 Sa vida rua na vatuqiwa mai na vanua liwa, sa solia na wainigunu me vaka na wai titobu sa tovure tiko.\n16 Sa kauta talega mai, ena vatuqiwa nai davedave ni wai, na wai sa drodro me vaka na uciwai.\nE dua na vagonegonea\nlevu duadua ena\nitukutuku ni noda\nvuravura, sai koya\nna Darwin nei\nIvola ni Vakatakila\nNa veiulunivanua sa tacoka mai kina na wai ena mata i Jiova. Na Sainiai oqo ena mata I Jiova na Kalou ni Isireli.


Kaburaki na Sore ni ka Dina | Vanua o Georgia: 1924-1990\nSoqoni ena dua na baravi volekati Sokhumi, 1989\nDUA na ka nodra sasaga na Gonevuli ni iVolatabu ena veiyabaki ni 1920, mera kaburaka na sore ni ka dina e Georgia. A dola ena 1924 e dua na valenivolavola e Beirut, Lepanoni, me qarava na cakacaka vakavunau e Armenia, Georgia, Siria, kei Taki.\nSa kaburaki rawa na sore ni ka dina e Georgia, ia a sega ni laurai e dua na tubu. (Maciu 13:33) Ia ni toso na gauna sa tete na itukutuku ni Matanitu ni Kalou ra qai veisautaka na nodra bula e levu na lewenivanua e Georgia.\nVinakata na Lewadodonu\nSa dua toka na itabagone o Vaso Kveniashvili donuya na ikarua ni ivalu levu. Sa mate o tinana ena gauna qori, qai kacivi o tamana me lewena na mataivalu ni Rusia ni a se wili tu o Georgia i Rusia. E tolu na taci Vaso, e qase duadua o koya. E dau butako me qaravi ratou kina vakaveitacini.\nToso na gauna a lai lewena sara o Vaso e dua na ilala daubasulawa. E kaya: “Au nanuma nira vinaka cake na daubasulawa vei ira na vakailesilesi ni matanitu se lewenivanua.” Ia e qai kila o Vaso ni na sega ni solia na tamata na lewadodonu e vaqara voli.\nNi sere mai valeniveivesu o Vaso Kveniashvili ena 1964\nA vesu o Vaso, qai biu ena dua na keba ni veivakacakacakataki e Siberia. Erau sota e keri kei na dua na iVakadinadina i Jiova e vesu tale tu ga ena vuku ni ka e vakabauta. E nanuma lesu o Vaso: “Au sa qai kunea na ka au vaqara voli. Sega ni dua na ivola e tu vei keirau, ia e sega ni tarova qori noqu vuli vua na iVakadinadina ya.”\nA lesu i Georgia o Vaso ena 1964 ni sere mai na keba a vesu tu kina, qai vaqarai ira na iVakadinadina i Jiova. Erau dau veivolavolai tu ga kei na nona itokani kaivesu e iVakadinadina. Gauna a takali kina na nona itokani, sa iotioti tale ga ni gauna ya me veitaratara kina o Vaso kei na dua na iVakadinadina i Jiova. Oti e rauta na ruasagavulu na yabaki sa qai sotavi ira tale. Ena qai vakamacalataki malua na veika tale eso a yaco.\nGauna Marautaki e Valeniveivesu\nSoqoni ena veikauloa\nDua na ka totoka a yaco ena nona vesu tu ena keba ni veivakararawataki i Itala o Valentina Miminoshvili, dua na goneyalewa ni Georgia. A sotavi ira e keri ena imatai ni gauna na iVakadinadina i Jiova. E qoroya vakalevu na dei ni nodra vakabauta, qai tara na lomana na veika era vakavulica vua ena iVolatabu.\nNi lesu i vale ni oti na ivalu, a lai wasea o Valentina vei ira eso tale na veika vou sa vulica. Ia e qai vesu, tini na yabaki nona tu ena dua na keba ni veivakacakacakataki e Rusia. A sotavi ira tale e keri na iVakadinadina i Jiova, qai papitaiso ena dua na gauna e muri.\nA sere o Valentina mai na keba a vesu tu kina ena 1967, qai lesu ina ra kei Georgia. A lai tomana tale nona vunau, ia sa qaseqasetaka toka ga na ka e cakava. E sega ni kila o Valentina ni sa vakarau yaco e dua na ka veivakurabuitaki.\nDau Sauma na Masu o Jiova\nA toki mai Siberia i Georgia ena 1962 o Antonina Gudadze ni sa lesu ina nona vanua o watina. E marama ni Siberia o Antonina ra qai wasea vua na ka dina na iVakadinadina i Jiova era vesu tu e kea. Na vanua sa lai tiko kina e Khashuri ena tokalau kei Georgia, e sega kina na iVakadinadina i Jiova.\nVuvale na Gudadze ena veiyabaki ni 1960\nNi nanuma lesu o Antonina na sala e sauma kina o Jiova na nona masu, e kaya: “A vakauta mai o Na e dua na noqu iyaya mai Siberia, qai vunitaki vinaka tu e loma eso na ivola vakaivolatabu. E ono na yabaki na kena vakau tiko mai va qori vei au na kakana vakayalo. Au dau vakavinavinakataka vei Jiova e veisiga na nona veidusimaki vakayalo, veivakayaloqaqataki, kei na nona veikaroni.”\nE se galili ga o Antonina. E kaya: “Au kerea tiko ga vei Jiova meu sotavi ira tale na mataveitacini. Dua na siga rau gole yani ena sitoa au cakacaka tiko kina e rua na marama. Erau taroga sara, ‘O iko o Antonina?’ Au raica ena kedrau irairai na kauai dina, au kila kina ni rau taciqu vakayalo. Keitou veimokomoko, keitou veitagicaki tale ga.”\nDua vei rau na marama e sotava qori o Antonina o Valentina Miminoshvili. E marau sara ga o Antonina ni rogoca ni caka tiko na soqoni ena ra kei Georgia! E sivia na 300 na kilomita na yawa ni vanua me lakova o Antonina, ia e dau saga me lako vakadua e veivula ina soqoni.\nKadre na ka Dina ena ra kei Georgia\nEna veiyabaki ni 1960, era toki ina so tale na vanua eso na iVakadinadina era tusaqati voli ena so na yasa i Rusia. Dua tale ga vei ira na toki qori na tacida gugumatua o Vladimir Gladyuk. A toki ena 1969 mai Ukraine ina korolevu o Zugdidi, ena ra kei Georgia.\nLyuba kei Vladimir Gladyuk\nA dau caka tu ga ena vosa vakaRusia na soqoni ni se qai tekivu. Ia e nanumi me sa caka ena vosa vakaGeorgia ni levu na lewenivanua e Georgia era sa dau tiko ena soqoni. E vakilai na vuavuaivinaka ni cakacaka vakavunau ena Okosita 1970, eratou papitaiso kina e le 12.\nEna 1972, sa toki sara o Vladimir kei na nona vuvale ina korolevu o Sokhumi, ena baravi ni Wasawasa Loaloa. E kaya o Vladimir: “Keitou dau vakavinavinakataka na veivakalougatataki i Jiova ni keitou vutuniyau kina vakayalo. E laurai sara ga na tubu ena ivavakoso.” Na imatai ni iVakananumi me vakayacori ena yabaki ya e Sokhumi era tiko kina e le 45.\n“Au Vakarogoci Ratou Vinaka Sara”\nSa yabaki 90 toka vakacaca ena gauna qo o Babutsa Jejelava, dua na marama a ciqoma sara ga e liu na ka dina e Sokhumi ena 1973. E kaya: “Au raica ena dua na siga ni ratou tavusoya toka na veitalanoa e va na marama. Erau Katolika e rua na marama, e rua tale au qai kila e muri ni rau iVakadinadina i Jiova.” Dua vei rau na marama iVakadinadina o Lyuba na wati Vladimir Gladyuk, na kena ikarua o Itta Sudarenko, dua na painia gugumatua mai Ukraine.\nBabutsa Jejelava ena 1979 kei na 2016\nNi rogoca o Babutsa na nodratou veivosaki na va na marama ya, e kaya: “Au vakarogoci ratou vinaka sara.” Gauna e rogoca kina ni tiko na yaca ni Kalou, e curu takosova yani nodratou veitalanoa qai kerea me vakaraitaki vua mai na iVolatabu. E tolu na aua na dede ni nodratou veitalanoa ena levu ni taro i Babutsa.\nA leqataka o Babutsa de ratou sega ni sota tale kei rau na iVakadinadina, mani taroga: “Drau na mai raici au tale?”\nErau kaya na marama iVakadinadina: “Io, keirau na mai raici iko tale ena Vakarauwai mai qo.”\nDua na ka na marau i Babutsa ni rau lesu dina yani na marama ena Vakarauwai! Sa tekivu sara ga ena siga ya na nona vuli iVolatabu. Ni vakarau oti na vuli, sa veiciciyaki toka na vakasama i Babutsa ena sotavi ira tale na iVakadinadina i Jiova se sega. E kaya lo e lomana: ‘Au se qai sotavi ira mada ga na ilala qo. Au sega ni vinakata me keimami veibiu tale.’\nE veinanuyaka o Babutsa na cava me cakava. E kaya: “Au sa kila tiko ni vakawati o Lyuba, au mani tarogi Itta ke vakawati. Ni tukuna ni sega ni vakawati, au tukuna sara vua, ‘Toki mai, daru mai tiko vata!’ ‘E rua tu na idavodavo, qai tiko ena tadrua ni idavodavo e dua na cina. Daru rawa mada ga ni veivosakitaka na iVolatabu ena bogi!’” A vakadonuya o Itta na kerekere i Babutsa me toki vua.\nE kaya o Babutsa: “Au sega ni moce ena so na bogi ena levu ni noqu vakasamataka na veika au vulica. Ke basika vakasauri mai na noqu vakasama e dua na taro, au dau vakayadrati Itta qai kaya, ‘Itta, taura mai na nomu iVolatabu. Dua na ka au via taroga!’ E qilia mada na matana o Itta ni saga me yadra, sa qai kaya, ‘Sa donu.’ Oti keirau dau raica sara ena iVolatabu na isau ni noqu taro.” Se qai tolu ga na siga nona toki yani o Itta, sa lako tale ga ena cakacaka vakavunau o Babutsa!\nE dua tiko na itokani voleka i Babutsa, o Natela Chargeishvili. E kaya o Babutsa: “Au nanuma ni na sega ni ciqoma na ka dina baleta ni vutuniyau, ia a cala noqu nanuma. A se tekivu taleitaka ga na ka dina mai na imatai ni gauna keirau veitalanoa kina.” Sega ni dede rau sa vunau ruarua toka vei ira na nodrau itokani, vanua ni cakacaka, kei ira era tiko veitikivi.\niMeli iMeli Kaburaki na Sore ni ka Dina\n1924-1990 Kaburaki na Sore ni ka Dina


WILIKA ENA VOSA Afrikaans Albanian Amharic Arabic Armenian Bulgarian Cambodian Cebuano Chichewa Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch English Estonian Finnish French Ga Georgian German Greek Hiligaynon Hungarian Icelandic Igbo Iloko Indonesian Italian Japanese Kikongo Kikuyu Kinyarwanda Kirghiz Kirundi Korean Lingala Lithuanian Luo Macedonian Malagasy Myanmar Ndebele Norwegian Oromo Ossetian Polish Portuguese (Brazil) Quechua (Bolivia) Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tetun Dili Thai Tigrinya Tshiluba Tsonga Turkish Twi Ukrainian Vietnamese Xhosa Zulu vakaViti\nNA NONA dau yalololoma e dua sa kena turaga e uqeta sara ga e dua na gonetagane mai Japani. Na turaga yalomalua qori e daukaulotu, sa oti e vica vata na yabaki qai butuka tale na vanua qori, e se sega tale ga ni kila vinaka na vosa vakaJapani. Ia e dau lai sikovi koya na gonetagane qori e veimacawa me rau veitalanoataka na iVolatabu. E dau matadredredre qai yalovinaka, e dau vosovoso tale ga ena gauna e sauma kina eso na ka e lomatarotarotaka na gonetagane.\nNa nona yalololoma na daukaulotu ena sega vakadua ni guilecava na gonetagane ya. A vakasamataka kina na gonetagane: ‘Ke vakavuna na iVolatabu me dau yalololoma qai yalovinaka e dua, au na vinakata sara ga meu vulica.’ Qori e uqeti koya me vulica kina na veika e se bera ni kila. Io, na yalololoma e tara na loma ni tamata, ena veilauti vakalevu cake mai na ka eda tukuna.\nNa iTovo e Kilai Tani Kina na Kalou\nE dau kena ivakarau meda yalololoma vei ira na wekada voleka, baleta na yalololoma e kena ibalebale na veilomani e kune ena dua na veiwekani dina. * Ia na yalololoma e dua na itovo e kilai tani kina na Kalou. E tukuna o Jisu ni sega wale ga ni dau yalololoma na Tamana vakalomalagi vei ira era lomani koya, vei ira tale ga na “sega ni dau vakavinavinaka.” A uqeti ratou kina nona imuri o Jisu me ratou dau yalololoma vei ira kece na tamata: “Moni uasivi, ni uasivi na Tamamuni vakalomalagi.”—Luke 6:35; Maciu 5:48; Lako Yani 34:6.\nA buli na tamata me ucuya na Kalou, e rawa kina nira bulataka se vakaraitaka na yalololoma. (Vakatekivu 1:27) Io, eda rawa ni vakatotomuri koya na Kalou qai sega ni yalani ga vei ira na wekada na noda vakaraitaka na yalololoma. E vakamacalataka na iVolatabu ni yalololoma e dua na itovo talei e umani ena vua ni yalo tabu ni Kalou, se igu tawarairai. (Kalatia 5:22) Koya gona, eda rawa ni bucina na itovo qori ena noda vulica e levu na ka me baleta na Kalou na Dauveibuli, da qai toro voleka vua.\nE noda ivakarau ni bula na tamata na yalololoma, e raica tale ga vakabibi na itovo qori na Kalou, e veiganiti gona me tukuna vei keda meda “veilomani.” (Efeso 4:32) Eda vakadreti tale ga: “Ni kua ni guilecava na veikauaitaki,” se yalololoma vei ira na vulagi.—Iperiu 13:2.\nVakacava eda rawa ni yalololoma vei ira eso tale, se vei ira mada ga na vulagi ena vuravura qo e sega ni vakilai vakalevu kina na vakavinavinaka kei na yalololoma? Na cava ena vukei keda meda vakaraitaka qori? Na cava meda kauaitaka kina vakabibi?\nE Bibi Vua na Kalou\nNi oti nona vakamacalataka na yapositolo o Paula na bibi ni kena vakaraitaki na itovo na yalololoma vei ira na tani, e tomana: “Eso mada ga era sega ni kila nira a vakacegui ira na agilosi ena nodra veikauaitaki.” Vakasamataka mada qo, ena tarai iko vakacava ke tukuni mo vakacegui ira na agilosi? Ia o Paula a tukuna rawa e liu na matavosa qo, “era sega ni kila.” E rawa ni biu va qo, e vakabibitaka o Paula ke sa matau vei keda meda yalololoma vei ira tale na so, okati kina o ira na vulagi se o ira eda sega ni kila, de dua eda na vakalougatataki ena sala eda sega ni namaka.\nE levu na iVolatabu era vakamacalataka na vosa i Paula me salavata kei na itukutuku me baleti rau o Eparama kei Loti ena Vakatekivu wase 18 kei na 19. Ena ituvaki ruarua qori a rairai vei rau na agilosi me vaka na vulagi qai vakasavuya e dua na itukutuku bibi. Na itukutuku a vakasavui vei Eparama e baleta na vakayacori ni vosa ni Kalou vei luvena. Ia vei Loti, e baleta na nona vakabulai mai na kena vakarusai na siti o Sotoma kei Komora.—Vakatekivu 18:1-10; 19:1-3, 15-17.\nKe o wilika na tikinivolatabu e cavuti mai cake, o na raica ni rau vakaraitaka na yalololoma o Eparama kei Loti vei ira na vulagi dina ga nira sega ni veikilai. Ena gauna vakaivolatabu, e kena ivakarau mera vakacegui ira na dau taubale kei ira na tavali—se ra itokani, veiwekani se vulagi. Era vakaroti mada ga na Isireli ena Lawa i Mosese mera dau kauaitaki ira na sega ni Isireli ena kedra maliwa. (Vakarua 10:17-19) Ia ni bera ni vakaroti qori ena Lawa, erau sa vakaraitaka na itovo qori o Eparama kei Loti. Erau saga vagumatua me rau vakaraitaka na itovo na yalololoma vei ira na vulagi, rau qai vakalougatataki kina.\nNa nona dau yalololoma o Eparama e sega wale ga ni vakalougatataki kina ena dua na luvena tagane, eda vakalougatataki tale ga kina. Ena sala cava? E bibi dina na ka rau a cakava o Eparama kei na luvena o Aisake ena kena vakayacori na inaki ni Kalou. Na nodrau kawa sara ga ena qai basika kina na Mesaia, o Jisu. Na nodrau vakabauta e vakatayaloyalotaka na ka ena cakava na Kalou meda vakabulai kina na kawatamata ena vuku ni nona loloma kei na nona yalololoma soli wale.—Vakatekivu 22:1-18; Maciu 1:1, 2; Joni 3:16.\nNa italanoa qori e vakaraitaka na veika e vinakata na Kalou vei ira e lomana mera cakava kei na nona raica vakabibi na itovo qo na yalololoma. Qori e bibi sara ga meda vakaraitaka ena mata ni Kalou.\nNida Yalololoma, ena Vukei Keda Meda Kila Vinaka na Kalou\nE tukuna na iVolatabu ni levu ena gauna qo “era na sega ni dau vakavinavinaka, era na sega ni yalodina, sa na yali vei ira na veilomani vakaveiwekani.” (2 Timoci 3:1-3) Sega ni vakabekataki ni o dau sotava e veisiga e levu na tamata era vakaraitaka na itovo qori. Ia e sega ni kena ibalebale qori meda sega sara ga ni dau yalololoma. Era vakadreti na lotu vaKarisito: “Kua ni sauma na ca e caka vei kemuni. Caka vinaka vei ira na tamata kece.”—Roma 12:17.\nKe da dau yalololoma vakalevu eda na rawa ni caka vinaka vei ira na tani da qai veikauaitaki. E tukuna na iVolatabu: “O koya yadua e dau loloma . . . e kila tale ga na Kalou.” Dua na sala eda rawa ni vakaraitaka kina na noda loloma oya na noda dau yalololoma. (1 Joni 4:7; 1 Korinica 13:4) Io, nida yalololoma vei ira tale na so, eda na kilai koya vinaka na Kalou, eda na marau tale ga kina. E tukuna o Jisu ena nona iVunau ena Ulunivanua: “Era marau na dau yalololoma—nira na kunea na yalololoma. Era marau na loma vinaka—nira na raica na Kalou.”—Maciu 5:7, 8, Young’s Literal Translation.\nDikeva mada na ivakaraitaki i Aki, e dua na radinivale mai Japani e rua na luvena tagane. A sega ni tadra me takali o tinana, mani lomabibi kina vakalevu. Na levu ni nona lomabibi ena gadrevi vua me lai raica e dua na vuniwai ena so na gauna. Ena dua na gauna, a toki yani ena nona yasayasa e dua na vuvale. O ratou na vuvale qo e se qai takali ga na tamadratou ena dua na vakacalaka, e se bula tiko ga o watina kei na lima na luvena eratou se gone. Dua na ka na nona lomani ratou o Aki, mani saga me kilai ratou kece vakavuvale. E cakava na ka ga e rawata me vukei ratou kina—kena wasei na kakana, soli na isulu eratou sa sega ni vakayagataka, kei na so tale—qori e seavu kina na nona lomabibi o Aki. E vakadinata na ka e tukuna na iVolatabu: “E marau vakalevu o koya e solia na ka, vakalailai o koya e taura na ka.” (Cakacaka 20:35) Io, na ka vinaka duadua eda rawa ni cakava nida lomabibi oya meda yalololoma.\n“Soli ka Vei Jiova”\nE sega ni gadrevi sara mo vakayagataka e levu na ilavo mo vakaraitaka kina na yalololoma. E sega tale ga ni vakatau ena ka o rawa ni cakava se na nomu kaukaua. E levu era dau marautaka nida matadredredre, tauca na vosa ni veinanumi, veivuke, solia e dua na iloloma, se nomu laivi ira eso tale mera liu vei iko ena vanua ni wawa. Ke o sega ni kila na ka mo tukuna se na ka mo cakava ni o sotava e dua na ituvaki, tukuna se cakava ga na ka vinaka. A uqeti koya vakalevu na gonetagane a cavuti mai ena itekitekivu ni ulutaga qo na nona yalololoma na daukaulotu, qori e veilauti vakalevu mai na ka e tukuna. Sa rauta me vinakata na Kalou vei ira na sokaloutaki koya mera “vinakata na yalololoma”!—Maika 6:8.\n“Ni tau vakayalololoma e dua na vosa, e rawa ni veivakatakatai ena tolu na vula ni draki batabata.” Ena ivosavosa qori vakaEsia e vakamacalataka sara ga vakamatata ni gauna eda vakaraitaka kina vakalailai na yalololoma, e rawa ni yaco kina e levu na ka vinaka. Ni donu na inaki e vakaraitaki kina na yalololoma, salavata kei na nona lomana na Kalou e dua, ena vakamarautaki ira na kena vo. Ke sega mada ga ni kauaitaki na nomu dau yalololoma, e sega ni kena ibalebale ni sega ni yaga. E raica qori vakabibi na Kalou. Ke da dau yalololoma, e vakadeitaka vei keda na iVolatabu ni vaka eda “soli ka vei Jiova.” (Vosa Vakaibalebale 19:17) Vakacava mo raica na sala o rawa ni vakaraitaka kina na yalololoma vei ira era tiko tikivi iko?\n^ para. 5 Na Oxford English Dictionary e vakamacalataka na ibalebale taumada ni “yalololoma,” oya na “veiwekani veivolekati; e vakilai kina na veilomani dina.”\n[iYaloyalo ena tabana e 19]\nA vakalougatataki vakalevu nona dau yalololoma o Eparama\n[Tikina bibi ena tabana e 20]\nNi o sega ni kila na ka mo tukuna se cakava, tukuna se cakava ga na ka vinaka\n[iYaloyalo ena tabana e 20]\nNida dau yalololoma, e vaka meda “soli ka vei Jiova”\niMeli iMeli Yalololoma e Bibi Duadua Vua na Kalou\nw12 9/1 t. 18-20


1 Ka sa qai yaco ni sa oti na nodra laki tauyavu na tamata i Amoni ena vanua ko Jerisoni, ka sa tauyavutaki talega na lotu ena vanua ko Jerisoni, ka ra sa yadrava wavoki na vanua ko aJerisoni ko ira na mataivalu ni Nifaiti, io, na iyalayala kece ni vanua wavolita na vanua ko Saraemala; raica era sa muri ira na wekadra ki na lekutu na mataivalu ni Leimanaiti.\n2 Ka sa yaco kina e dua na ivalu rerevaki; io, oqo na imatai ni valu rerevaki duadua me yaco ena vanua ko ya, tekivu mai na gauna a biuti Jerusalemi mai kina ko Liai; io, e udolu vakatini na Leimanaiti, era sa bale mate kina ka ra sa veiseyaki tale ga ki na veivanua.\n3 Io, a ra sa bale mate tale ga e vuqa na tamata i Nifai; ia, era sa avakasavi tani ka veiseyaki ko ira na Leimanaiti, ka ra sa lesu tale na tamata i Nifai ki na nodra vanua.\n4 A sa yaco na tagi kei na tagiyaso vei ira na tamata i Nifai, ena nodra vanua taucoko—\n5 Io era sa tagicaki ira na watidra tagane ko ira na yalewa, ka ra sa tagicaki ira na luvedra cauravou ko ira na tama, e ra sa tagicaki ira na ganedra ko ira na goneyalewa, io, ka ra sa tagicaki ira na tamadra ko ira na gone tagane; a sa rogo na tagi ni rarawa, ni ra sa tagicaki ira na wekadra era sa mate.\n6 Ia sa dua dina na siga ni rarawa na siga oqo; io, e dua na gauna ni lomabibi, kei na dua na gauna ni alolo kei na masumasu.\n7 Ia sa cava eke na ikatini kalima ni yabaki ni nodra veiliutaki na turaganilewa vei ira na tamata i Nifai;\n8 Ia sai koya oqo na itukutuku kei Amoni kei ira na wekana, na nodra ilakolako ena vanua ko Nifai, na veika dredre a yaco vei ira, na nodra kune rarawa kei na vakararawataki, kei na reki levu e asega ni vakamacalataki rawa, na veitavaki kei na veitaqomaki era a vakayacora vei ira na wekadra ena vanua ko Jerisoni. Ia oqo na Turaga, na nodra Dauveivueti na tamata kecega, me vakalougatataka na yalodra ka sega ni mudu.\n9 Ia oqo na itukutuku ni ivalu kei na veileti ena kedra maliwa na Nifaiti, kei na nodra veivaluvaluti na Nifaiti kei na Leimanaiti; ka sa mai cava na ikatini kalima ni yabaki ni nodra veiliutaki na turaganilewa.\n10 Ia mai na imatai ni yabaki ki na ikatini kalima e sa vakarusai kina e udolu vakaudolu na bula; io, sa yaco kina na ivalavala ca vakadomobula ni vakadave dra.\n11 Ia sa bulu oti na yagodra e udolu vakaudolu na tamata, ia e udolu vakaudolu tale e a abini tu ga na yagodra ena delai vuravura; io, era a btagicaka na udolu vakaudolu na nodra mate na wekadra, baleta ni sa dodonu me ra rere, me vaka na nona yalayala na Turaga, ni ra na laki tu ki na itutu ni veivakararawataki ka tawacava.\n12 Ni ra sa vakaloloku tiko vakaidina e udolu vakaudolu me baleti ira na wekadra era sa yali, ia era sa marau ka cibi ena vakanuinui, ka ni ra kila sara tale ga, me vaka na ayalayala ni Turaga, ni ra sa vakaturi cake me ra na tiko ena liga imatau ni Kalou, ena marau e sega ni oti rawa.\n13 Ka eda sa raica oqo na nodra aduidui levu na tamata me baleta na ivalavala ca kei na talaidredre, kei na nona kaukauwa na tevoro, ena nona bilawaki qaseqase ka sa viria me corita kina na lomadra na tamata.\n14 Ka eda sa raica eke ni sa kilikili me ra yalodina na tamata ki na ilesilesi era sa kacivi kina ki na awere-ni-vaini ni Turaga; ka eda sa raica oqo na vu ni nodra rarawa, kei na vu ni nodra reki—era sa rarawataka na nodra mate ka vakarusai na tamata, ia era sa reki ena vuku ni brarama i Karisito ki na bula.\nAlama 27:22; 30:1, 19.\nAlama 48:23; V&V 42:45–46.


Thema: Eigene Page machen? Mo 16 Mai 2016, 22:28\nThema: Re: Eigene Page machen? Mo 16 Mai 2016, 22:45\nThema: Re: Eigene Page machen? Mo 16 Mai 2016, 23:00\nThema: Re: Eigene Page machen? Mo 16 Mai 2016, 23:21\nThema: Re: Eigene Page machen? Di 17 Mai 2016, 00:01\nThema: Re: Eigene Page machen? Di 17 Mai 2016, 01:08\nThema: Re: Eigene Page machen? Di 17 Mai 2016, 07:54\nThema: Re: Eigene Page machen? Di 17 Mai 2016, 10:01\nThema: Re: Eigene Page machen? Di 17 Mai 2016, 10:16\nThema: Re: Eigene Page machen? Di 17 Mai 2016, 10:25\nThema: Re: Eigene Page machen? Di 17 Mai 2016, 10:29\nThema: Re: Eigene Page machen? Di 17 Mai 2016, 10:31\nThema: Re: Eigene Page machen? Di 17 Mai 2016, 10:35\nThema: Re: Eigene Page machen? Di 17 Mai 2016, 10:38\nThema: Re: Eigene Page machen? Di 17 Mai 2016, 10:44\nThema: Re: Eigene Page machen? Di 17 Mai 2016, 10:48\nThema: Re: Eigene Page machen? Di 17 Mai 2016, 10:50\nThema: Re: Eigene Page machen? Di 17 Mai 2016, 10:54\nThema: Re: Eigene Page machen? Di 17 Mai 2016, 10:56\nThema: Re: Eigene Page machen? Di 17 Mai 2016, 11:01\nThema: Re: Eigene Page machen? Di 17 Mai 2016, 20:57\nThema: Re: Eigene Page machen? Di 17 Mai 2016, 21:11\nThema: Re: Eigene Page machen? Di 17 Mai 2016, 21:39\nThema: Re: Eigene Page machen? Di 17 Mai 2016, 21:55\nThema: Re: Eigene Page machen? Mi 18 Mai 2016, 18:29


The Fiji Times Online | Nai Lalakai Online | Davo na i karua vei Leweni\nDavo na i karua vei Leweni VILIAME ODRO | Monday, September 11, 2017\nUpdate: 11:39AM NODA Railesu e na macawa oqo e da na wilika kina na nona vaqiqica na kena i sa o Leweni Waqa e na nona a la�ki veivacu ki Peritania.\nNi rogosa sara na kena i tukutuku ka a tabaki e na Na i Lalakai e na yabaki 1965:\nSa qai torocake tikoga e na gauna oqo na i rogorogo kei Leweni Waqa mai Peritania me baleta na nona veivacu, ka ni a qai baci vaqiqica walega oqo e dua na dau veivacu rogolevu mai Chesterfield e na i kavitu ni wavoki.\nNa yaca ni dauveivacu oqo ko Lloyed Walford.\nE a kainaki toka mai e na kena i tukutuku ni a davo vakavitu ni e bera ni qai qiqica vakadua na buturara ni rigi e na dua na i mawi bati ni siwa e na i ka vitu ni wavoki.\nna veivacu oqo e a vakayacori mai na Midland Sporting Club, ka ra tiko kina e vicasagavulu na tamata vutuniyau me ra sarava na veivacu.\nE vicavata na veivacu lalai, ia, na veivacu levu e namaki e baleti rau sara tikoga ko Leweni Waqa kei na kena i ka sa.\nNa nodrau veivacu e dodonu me yacova na i awalu ni wavoki, ia, e a mani muduka koso ko Leweni me yacova ga na i ka vitu ni wavoki.\nE vakaraitaki tale tikoga mai e na i tukutuku ni veivacu oqo mai Lodoni ni veivacu oqo e sa bau dua talega na dau veivacu wararasa ko Walford.\nE bulabula tu ga na nona qito me yacova ni sa qiqi, ka tukuni talega ni vica na nona i vacu vivinaka e cabolo mdonu vei Waqa, ia na vuni kena seva ga ni sega ni bau vakila vakalailai ko koya.\nEra vakaraitaka talega na dau sarasara ni sa oti na qito, ni ra sa qai raica vakadua e dua na dau veivacu ka sa bau tiko vinaka sara ga na i vacu e dau kolotaka mai e na ligana i matau, ka ni sa dau vakadomobula dina.\nOqori na i matau nei Waqa, e voleka ni kena cabolo kece ga na i matau nei Waqa, e qiqi sara tikoga e na buturara nui rigi o Walford.\nE so tale na dau sara veivacu era kaya ni vakataki Joe Louis sara ga ko Waqa, a ya na i cavucavu ni yavana e na loma ni rigi, ka vakakina na nona i vukiuvki taucoko.\nKo Joe Louis oqo e a jabeni tu ni vuravura e na veivacu e na loma ni 11 taucoko na yabaki.\nEra a marautaki Waqa sara ga vakalevu na dau sarasara, ka ra kaya ni na rawa ni dua na vanua yawa sara e ciciva kevaka me dau vakayagataka talega vakalevu na nona i mawi.\nNa gauna e sa oti kina na veivacu, e sa qai vakaraitaka talega ko Walford ni na dua dina na dau veivacu rogolevu mai muri ko Waqa.\nE vaka oqo na veika e kaya ko Walford ni sa oti na veivacu ki vua na dau vola i tukutuku ni Fiji Times.\n�Sa dua dina na dau veivacu ko Waqa ka na rawa ni lakova sara e dua na vanua balavu.\nNa i matau e tiko vua e sega na kena duidui kei na dua na i teke ni ose, e dina ni sega ni vakamavoataki au, ia na i matau ga oqori e vakaqiqici au vakavitu e na neirau gauna ni qito.\n�Sa dua na ka na noqu vinakata me keirau vakaotia vata na i ka walu ni wavoki, ia e kena ca ni sega ni vakakina na i naki nei koya na kai Viti rerevaki oqo.\nAu gadreva tale tikoga me keirau na sota tale e na dua na gauna lekaleka walega ga oqo.\n�E na vukei keirau ruarua sara ga vakalevu kevaka me keirau na dau tereni vata e na so na gauna, e tinia ko Walford.\nSa dina ni ra beca vakalevu na dau sarasara na nona sega ni dau vakayagataka vakalevu ko Waqa na nona i mawi, ia, e a qai sogo gona na gusudra e na dua na i mawi wararasa ka namuraka o Waqa vei Walford ka tinia sara ga vakadua na qito.\nE kainaki ni sega tale ni qai tucake rawa ko Walford ni sa lau donu e galegalena na i mawi nei Waqa me vaka na gauna e dau cabolo kina vua na i matau nei Waqa ka vaqiqici koya vakaono.\nNi se bera ni tekivu na qito e ra a kana mada e liu na sarasara rauta ni ra lewe 600 tauvoko na kedra i wiliwili.\nNa vale ka vakayacori kina oqo na veivacu e vaka tu ga e dua na vale ni soqo levu.\nNi sa oti na kana e mai vakayacori tiko yani vakalalai na veitalanoa, sa qai tekivu na veivacu.\nOqo me tekivu mai vei ira na ka lalai ka qai la�ki yacovi rau sara o Waqa kei Walford.\nNa bibi kei Waqa e 12st 7lb 40z, ia, o Walford e 12st 11lb 5oz.\nE tamata loaloa talega ko Walford ka lako mai Gahana e Aferika.\nNi qai taqiri ga na lali e na i matai ni wavoki e na nodrau sa tu e loma ni rigi, sa cakacaka nona sara ga o Wilford, ni kila o koya me tamusuka ga na i matai ni wavoki e na veivacu e na siga o ya.\nE sa vakasakiti na nona soli i vukivuki e cacawiwi na ligana i mawi kei na ligana i matau, ka taura tu ga vakamalua na qase ni Vanualevu o ya.\nE ra kidacala na sarasara ni vaka ga e musu e dua na vu ni jaina ni sa calidi e dua na i matau nei Waqa e galegalena, ka taitaivatia sara ga na yavana ka mai dabe yani vaka e dua na toa moku vakaca e loma ni rigi.\nWili oti vakavitu o refari, sa qai vakilai koya vakamalua mai na kai Aferika o ya.\nNi oti ga e vica na sekodi sa katuvu tale e qaqa ni yadrena e dua na i matau nei Waqa ka baci katuma tale na buturara na turaga ni Aferika loaloa levu ko ya.\nNa i karua ni wavoki era a sega ni dabeca dei dina na nodra i dabedabe na dau sarasara e na dua na veisoli i vacu bula e rau a vakayacora na lewe rua e na bogi o ya.\nE vica na i vacu nuitaki e cabolo donu vei Waqa, ia, e sega ni laurai vua ni bau vakila.\nIa, e na nona sauma ga na i vacu oqori o Waqa e na dua na i matau vakababa e baci taitaivatia sara ga kina na turaga ni Aferika oqo.\nNa i vukivuki nei Waqa e loma ni rigi e tautauvata kei na dua na taika levu e na loma ni veikau ni sa tiko leqa ni ra sa qativa tiko e dua na i lala dau vakasasa levu.\nNi qai tekivu ga na i katolu ni wavoki rau sa baci cowiritaka na rigi na lewe rua oqo ka niu ga kei madrai na veisoli vacu e rau vakayacora tiko.\nE vica na i vacu e lau vei Waqa ka vaka ga e ro vei koya na lago e na nona sega ni vakila, ia, ni katuvu ga e dua na nona i matau e galegalei Walford e baci dodosasa tale e loma ni rigi na turaga ni Aferika loaloa o ya.\nNi qiri na i ka va ni wavoki e rau se baci veisoli vacu na lewe rua ka ra baci kaikaila kei na vakasausau na sarasara ka sa qai toso cake ga na kaukauwa ni nodrau veisamuraki na lewe rua oqo.\nNa i kalima ni wavoki e vaka ga e lauvacu tiko e dua na bulumakau e na kaukauwa ni rorogo ni vacu e rau dui solia tiko na lewe rua oqo, ka tataqea dredre o Walford na i matau kei na i mawi e solia tiko o Waqa ni vaka ga e laumoku tiko e dua na toa e na nona sa taitaivatia wavoki e loma ni rigi ka qa vakabulai koya tikoga na qiri ni lali.\nNi qiri na lali e na i ka ono ni wavoki e kocovi Waqa sara ga yani vakasauri o Walford, ka ra qai kidacala ga na sarasara ni sa baci dodosasa tale e na loma ni rigi e na dua na i mawi batinisiwa e cokataka yani na turaga ni Viti ka lauta donu sara ga na sereserena i matau.\nNa gauna e sa qiri kina na lali e na i ka vitu ka i otioti talega ni wavoki me yacova o Wolford sa baci kocovi Waqa yani qai kidacala ni sa rubicaka tale e dua na i mawi warumisa e ruku ni kumina, ka buto sara ga vua na vuravura e na nona sa baci davo vakatobuicu tu e na loma ni rigi.\nNa gauna sa wili kina vakatini o revari e se dodosasa ga na yago loaloa qo ka qai vakilai koya ga ni ratou sa la�ki vakayadati koya na nona dau ni veiterenitaki me tucake e yasai Waqa e na gauna e sa soli kina na qaqa kei na beleti.\nEra kaya na dausara veivacu ni veivacu e na siga o ya e na tataqusiqusi dredre toka e na nodra vakasama e na dua na gauna balavu.


WILIKA ENA VOSA Afrikaans Albanian Amharic Armenian Azerbaijani Brazilian Sign Language Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Ewe Finnish French French Sign Language Georgian German Greek Hebrew Hiligaynon Hungarian Iban Iloko Indonesian Italian Japanese Kinyarwanda Kirghiz Korean Lingala Lithuanian Malagasy Myanmar Norwegian Pangasinan Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Slovak Slovenian Spanish Spanish Sign Language Swahili Swedish Tagalog Thai Turkish Ukrainian Vietnamese vakaViti\nRevurevu ni sisi ni qele e Natonin, e Mountain Province\n14 OKOSITA, 2019\nEna itekitekivu ni Okosita, 2019, e waluvu qai sisi na qele ena Yatu Filipaini ena vuku ni tau bi ni uca kei na cagi kaukaua. E ka ni rarawa ni mate ena sisi ni qele e Natonin, e Mountain Province, e dua na tacida tagane e veiqaravi vakapainia lavotaki vakalekaleka. E mavoa tale ga kina e dua na tacida tagane e veiqaravi tale tiko ga vakapainia lavotaki vakalekaleka. E mavoa tale ga e dua na cauravou e yabaki tini ni lutuki koya na irusarusa ni yaya e vakacacani, ia sa qaravi tiko qo vakavuniwai.\nE sega ni vakacacani sara vakalevu nodra vale na tacida. Ia vakalailai ga na doka ni Vale ni Soqoni e Negros Occidental ena kaukaua ni cagi.\nSa vakarautaka tiko na valenivolavola ni tabana ena Yatu Filipaini kei na ivakatawa ni tabacakacaka, na veika vakayago kei na nodra vukei vakayalo na vuvale era vakaleqai ena leqa tubukoso qori.\nE rarawataki dina na itukutuku qo, eda nanumi ira tale ga na tacida era lolositaka nona mai takali kina e dua na tacida. Eda rai vakanamata ena siga sa na sega tale kina “ni nanumi” na veika rarawa va qo.—Aisea 65:17.\nKeimami sega ni dau muria nodra iwalewale ni cau e levu na lotu.\nVakacaca na Cagilaba kei na Cagi Kaukaua


Ena Toso Vinaka Vakacava na Vuli ke Caka ga e Vale? | Ra Taroga na iTabagone\nWILIKA ENA VOSA Afrikaans Albanian Alur American Sign Language Amharic Arabic Arabic (Lebanon) Armenian Azerbaijani Batak (Karo) Bicol Bislama Bulgarian Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Colombian Sign Language Croatian Czech Danish Dutch Ecuadorian Sign Language English Estonian Faroese Finnish Fon French Georgian German Greek Haitian Creole Hausa Hebrew Hiligaynon Hindi Hindi (Roman) Hungarian Iban Iloko Indonesian Isoko Italian Italian Sign Language Japanese Javanese Kannada Kazakh Kazakh (Arabic) Kiluba Kinyarwanda Kirghiz Korean Kwanyama Kyangonde Lingala Lithuanian Malagasy Malay Malayalam Maya Mexican Sign Language Mixtec (Guerrero) Myanmar Ndebele (Zimbabwe) Nepali Nias Norwegian Oromo Pangasinan Papiamento (Curaçao) Persian Pidgin (West Africa) Polish Polish Sign Language Portuguese (Brazil) Portuguese (Portugal) Punjabi Punjabi (Roman) Quichua (Imbabura) Rarotongan Romanian Russian Russian Sign Language Samoan Serbian (Cyrillic) Serbian (Roman) Seychelles Creole Shona Sinhala Slovak Slovenian Spanish Spanish Sign Language Sunda Swahili Swahili (Congo) Swedish Tagalog Tamil Tatar Thai Turkish Twi Tzotzil Ukrainian Uzbek Uzbek (Roman) Valencian Vietnamese Welsh Yoruba vakaViti\nLevu na gone nikua era sa vuli ga mai vale. Ke o dua vei ira, ena toso vinaka vakacava nomu vuli? Qo eso na ka ena rawa ni vukei iko. *\nLima na ka o rawa ni cakava\nTuvana na ka mo cakava. Saga me tautauvata tiko ga na ka o cakava me vaka ga o tiko e koronivuli. Me tiko ga na gauna mo cakava kina nomu ka ni vuli, cakacaka e vale, kei na so tale na ka bibi. O rawa ni veisautaka qori me ganiti iko.\niVakavuvuli vakaivolatabu: “Na ka kece e caka me. . . tuvanaki vakamatau.”—1 Korinica 14:40.\n“Raica na veisiga yadua me vaka ga ni o tiko e koronivuli. Cakava na ka kece ena kena gauna lokuci.”—Katie.\nMo vakasamataka: Na cava na yaga ni nomu vola e dua na nomu ituvatuva qai vakabira ena dua na vanua e rawarawa ni o raica?\nSaga mo dau lewai iko vinaka. Mo rawa ni yalomatua, ena vinakati mo dau qarava na itavi ena gauna o sa lokuca tu ke sega mada ni lomamu. Kua ni o dau lokuyara!\niVakavuvuli vakaivolatabu: “Moni dau mamakutu, ni kua ni mokusiga ena nomuni cakacaka.”—Roma 12:11, ivakamacala e ra.\n“E dau dredre vakalevu meda lewai keda vinaka. E dau rawarawa meda soli iulubale qai kaya, ‘Au na qai cakava vakamalua na noqu ka ni vuli.’ Oti ga o sega sara ni cakava, o qai bera tu.”—Alexandra.\nMo vakasamataka: Ena rawa vakacava ni o lewai iko vinaka ke dau tautauvata tu ga na gauna kei na vanua o cakava kina nomu ka ni vuli ena veisiga?\nMe dua na vanua ni nomu vuli. Me tu vakarawarawa na ka o vinakata. Cakava vinaka na vanua mo vuli kina ena veisiga, ia qarauna ga me kua ni vakavuna nomu via moce. Qori e vanua ni vuli, sega ni vanua ni moce! Ke sega ni dua na rumu e tu mo vuli kina, o rawa ni vakayagataka na valenikuro, se rumu ni moce.\niVakavuvuli vakaivolatabu: “Na lalawa ni tamata gumatua ena tini vinaka ga.”—Vosa Vakaibalebale 21:5.\n“Me kua ni tu e yasamu na polo ni qito, na iyaya ni vakatagi kei na qito ena vidio, porokaramutaka nomu talevoni me kua ni rogo. Ni o cakava qori, ena toso vinaka na nomu ka ni vuli. ”—Elizabeth.\nMo vakasamataka: Na veiveisau cava o rawa ni cakava ena vanua o vuli kina mo kua kina ni vakawelei?\nTovolea mo dau vulica yadudua na nomu lesoni. Kua ni saga mo vulica e vica vata na lesoni ena dua ga na gauna, vulica yadudua. Ke sega, ena levu na nomu cala, ena sega ni oti totolo tale ga na ka o vulica tiko.\niVakavuvuli vakaivolatabu: Vakayagataka vakavinaka na nomuni gauna.”—Efeso 5:16.\n“E sega ni dau dei na noqu vakasama ena ka au vulica tiko ni tiko e yasaqu na noqu talevoni. Au dau vakalusi gauna ena ka e sega na betena.”—Olivia.\nMo vakasamataka: O rawa ni saga mo vakalevutaka nomu gauna mo vulica kina e dua na lesoni?\nDau cakava eso na ka ena nomu gauna galala. Dau taubale, vodo basikeli, se vakaukauayago. E rawa ni vakabulabulataki iko ni o dau cakava na ka o taleitaka. E kaya na ivola na School Power, “Ia mo cakava qori ni sa oti na nomu ka ni vuli. O na marautaka kina ni cakava na ka o taleitaka.”\niVakavuvuli vakaivolatabu: “E vinaka me sinai e dua na liga ena vakacegu, e ca ni sinai ruarua na liga ena cakacaka kaukaua qai tautauvata kei na cemuria na cagi.”—Dauvunau 4:6.\n“E dau vulici e koronivuli na kena vakayagataki e dua na iyaya ni ivakatagi se na droini. Ni sa sega na vuli e koronivuli, au sa qai raica tu na kedra bibi na lesoni qori. Ena yaga vakalevu noda cakava tu eso na ka va qori me ikuri ni noda ka ni vuli.”—Taylor.\nMo vakasamataka: Na cava o rawa ni cakava ena nomu gauna ni galala me rawa ni vakabulabulataki iko, me kua ni vakavucesa kina na nomu ka ni vuli?\n^ E levu tu na sala mo vuli mai kina e vale. Vakayagataka ga na vakatutu ena yaga vei iko ena ulutaga qo.\n“Me tiko na gauna mo cegu kina, mo cakava wasoma ia me lekaleka ga. E sega ni rawarawa meda dabe tu ga me vica na aua, ia ni o duri mo cakava tale eso na ka ena rawa ni vakavuna mo bulabula qai taleitaka na vuli.”—Jacob.\n“Ke o sega ni yalomatua, ena sega ni toso rawa e dua na ka. Me tiko na ka o sauva ena veisiga. Ni o cakava qori, ena rawarawa kina nomu vakaotia nomu ka ni vuli.”—Juliana.\nRailesuvi: Ena Toso Vinaka Vakacava na Vuli ke Caka ga e Vale?\nTuvana na ka mo cakava. Ke se bera ni o cakava e dua na nomu ituvatuva ni vuli, cakava sara qai muria.\nSaga mo dau lewai iko vinaka. Vulica mo dau qarava na itavi ena gauna o sa lokuca tu ke sega mada ga ni lomamu.\nMe dua na vanua ni nomu vuli. Cakava vinaka na vanua mo vuli kina ena veisiga, ia qarauna ga me kua ni vakavuna nomu via moce. Kauta laivi na ka ena rawa ni vakasosani iko.\nTovolea mo dau vulica yadudua na nomu lesoni. Kua ni saga mo vulica e vica vata na lesoni ena dua ga na gauna, vulica yadudua.\nDau cakava eso na ka ena nomu gauna galala. Ena rawa ni vakabulabulataki iko ni o dau vakaukauayago kei na nomu cakava eso na ka o taleitaka.\nRa Taroga na iTabagone iTabagone\nO rawa ni raica vakabibi nomu itavi ni o cakava e levu na ka ena dua ga na gauna?\nLima na vakatutu me kua ni vakamaumautaki kina na gauna e rawa ni caka kina na ka e yaga.\nQara ivakasala mo kua kina ni lokuyara!\nE iwali beka ni leqa qo na vakayagataki ni iyaya vakalivaliva? Ena veivuke vakacava ke donu nomu rai?\niMeli iMeli Ena Toso Vinaka Vakacava na Vuli ke Caka ga e Vale?\nijwyp ulutaga 101


Na veika me baleta na i cula | Vaccine basics | Unite against COVID-19\nNa veika me baleta na i cula | Vaccine basics\nKo cei e na soli vua na i cula?\nE sega ni bibi na i tuvaki ni nomu i vola tara ni tiko. E na sega ni vakayagataki e dua na i tukutuku e kumuni, e na veika me baleta na curu vanua.\nKo cei e na rawa ni cula e na i cula ni COVID-19?\nGauna cava ko na rawa ni cula kina?\nE caka tiko vakaiwasewase na veicula. Ko ira taucoko era tiko e Niu Siladi era yabaki 12 se sivia, era tiko e na 1 vei ratou na 4 na i wasewase ni veicula.\nEra na cula taumada ko ira e ririkotaki vakalevu ni na rawa ni tauvi ira na COVID-19 e na vanua ni nodra cakacaka. Oqo e na tarova na kena veidewavi na mate e na veigauna mai muri, kei na sogo ni noda vanua.\nEra na cula tarava ko ira e ririkotaki ni rawa ni ra tauvimate bibi sara se vakaleqai, ke tauvi ira na mate.\nNi oti oqori, era na qai cula na vo ni lewe ni vanua taucoko e Aotearoa, yabaki 12 ka lako cake.\nE soli wale vei keda taucoko na veicula, veitalia na i tuvaki ni i vola tara ni tiko.\nKo rawa ni kerea me vakatotolotaki na nomu cula, kevaka e vinakati mo gole ki vanua tani mo la’ki veivuke se veiqaravi, se baleta e dua na i tuvatuva vakamatanitu.\nGaunisala mo muria me rawa kina ni ko cula totolo\nNa i cula e vakarautaki kei na nomu cakacaka\nNa i cula cava e na soli vei iko\nE dua ga na mataqali i cula ni COVID-19, e vakadonui me vakayagataki e Niu Siladi. E yacana na Pfizer. Sa tu rawa me vakayagataki e 10 na milioni na kena i vakarau – era sa rawa ni cula kina vakarua e 5 na milioni na lewe ni vanua. E gadrevi na cula vakarua, me qai taucoko kina na veitaqomaki mai na COVID-19.\nNa i cula e vakarautak,i e na vakavulici ira na sotia ni yagomu, me ra kila ka valuta na manumanu ni mate.\nNa i cula na Pfizer:\ne tiko kina e dua na ka e vakatokai na messenger RNA (mRNA)\ne sega ni tiko kina na manumanu ni mate e bula, e mate se vakamalumalumutaki\ne na sega ni rawa ni vakavuna mo tauvi COVID-19\ne na sega ni vakaleqa na nomu DNA\ne sega ni tiko kina e dua na ka e tiki ni dua na manumanu.\nE vinakati mo na cula e na i karua ni i cula ni oti e 42 na siga (6 na macawa) mai na i matai ni nomu cula.\nMo kila na sala e yaga kina na i cula\nMo kila na ka mo namaka e na gauna ko cula kina\nMo kila na ka mo namaka ni sa otina nomu\nMo kila na revurevu ni i cula\nNa veitaqomaki kei na yaga ni i cula\nNa tabana e vakatulewataka na vakayagataki ni wainimate taucoko e Niu Siladi, e yacana na Medsafe. E dau dikeva na kerekere taucoko me baleta na vakayagataki ni dua na wainimate, ka wili kina na veicula.\nE na vakadonuya na Medsafe na veicula me caka e Niu Siladi, ni sa vakadeitaka na veika oqo:\ne yacova na i vakatagedegede ni veitaqomaki e gadrevi me muri e Niu Siladi\ne muria vinaka tale ga na i vakatagedegede e taurivaki e veiyasai vuravura, e na veika me baleta na tataqomaki, na kena yaga, kei na kena i tuvaki.\nE na yaga sara vakalevu na i cula na Pfizer, kevaka era cula e na i cula ruarua na lewe ni vanua yadua. E na gauna ko sa cula kina e na i cula ruarua, e na dredre toka na nomu tauvimate bibi.\nE dikevi ni rauta ni 95 na pasede era sa cula oti vakarua, era taqomaki mai na kena tarai ira na i vakatakilakila ni mate ni COVID-19.\nMo kila na sala e cakacaka kina na i cula\nMo kila na sala ni kena vakarautaki na i cula, kei na kena vakadonui me vakayagataki\nNa vuna e bibi kina mo cula\nNi ko cula, ko sega ni taqomaki iko taudua ga. Ko sa vakayacora tale tiko ga na nomu i tavi e na kena vakalailaitaki na dewa ni mate vei ratou na lewe ni nomu vuvale, nomu i tokani, kei ira na lewe ni vanua ko vakaitikotiko kina.\nE dodonu mo muria vakavinaka tiko ga na i vakarau ni bula e dodonu me dau taurivaki, ni ko sa cula oti\nE sega ni se kilai kevaka ko rawa ni vakadewa na manumanu ni mate ni ko sa cula oti vakarua.\nMe vukea na nomu taqomaki, kei na nodra taqomaki na lewe ni nomu vuvale kei ira tale eso, e vinakati mo na veitokoni tiko ga e na kena tarovi na veidewavi ni COVID-19 ni ko sa cula oti. Mo nanuma mo:\nDau savata vakavinaka na ligamu\nVu se suru e na maliwa ni duruduru ni ligamu\nDaramaka na matavulo ni ko lako e na sala ni veilakoyaki ni lewe ni vanua raraba\nMo vola vakaivola na veivanua ko lako kina\nMo waqaca tiko ga nomu Bluetooth tracing e vakarautaki e na NZ COVID Tracer app\nTiko ga e vale ka qiria na Healthline e na (0800 358 5453 (external link)), kevaka ko tauvimate\nVakaraitaka na i tukutuku lasutaki ka veivakacalai, me baleta na i cula\nE levu na i vakamacala era tu e na sala ni veitaratara e na maliwa lala kei na i tukutuku e tabaki raraba, me baleta na i cula. E vakavu veilecayaki, ka vakadredretaka na kena kilai na i tukutuku e dina ka nuitaki. Mo ciqoma ga na i tukutuku ko kila ni vu mai na vanua e nuitaki. Kua ni wasea e dua na i tukutuku, vakavo ga kevaka ko kila ni dina.\nNa sala ko rawa ni kunea kina na i tukutuku nuitaki me baleta na i cula\nVeivuke e na veicula\nKeitou vakaqara tiko e so tale na liga me veitokoni e na veicula.\nKevaka ko dua vei ira era sa vakacegu mai na cakacaka e na tabana ni bula, se sega ni cakacaka tiko e na gauna oqo, ia ko ni via veivuke, ni yalo vinaka ni raica na website ni Minisitiri ni Bula, ka vakaraitaka kina na nomuni gagadre mo ni veivuke.\nVakalewena na kemu i tukutuku ni ko via vakaitavi tale ga e na veicula (external link)


Eseta, chapter 9 of the Fijian Bible - with audio narration\nE nai ka tinikarua ni vula o Adari, ena i ka tinikatolu ni siga, sa yaco na gauna me sa vakayacori kina na nona i vakaro vakalawa na tui. Ena siga era sa namaka kina o ira na kedra meca na Iperiu me ra sa tauri ira, sa qai yaco na kena veibasai, o ira na Iperiu era sa kaukauwa mai vei ira na meca.\n2 Era sa soqoni vata mai na Iperiu ena veikoro ena vanua taucoko nei Esirosi na tui me ra tarai ira ka vakamalumalumutaki ira kece na meca. Sa sega e dua sa rawa ni tarovi ira baleta ni sa tarai ira kece na rere.\n3 O ira kece na vakailesilesi ni veiyasana, na vunivola, na kovana kei ira kece sa dau cakava na cakacaka ni tui, era sa vukei ira na Iperiu ena vuku ni ra sa rui rerevaki Motekai.\n4 Sa rui levu o Motekai ena vale ni tui, na kena i rogorogo sa robota na yasana taucoko; na tamata oqo o Motekai sa tubu vakalevu na nona nuitaki.\n5 O ira na Iperiu era sa vakamalumalumutaka na kedra meca kecega e nai seleiwau kei na veivakamatei vakaca, ka ra sa cakava ga na ka era vinakata vei ira na meca.\n6 E Susani era sa vakamatei kina e lima na drau na tagane.\n7 O Parasanadaca, o Dalifoni, o Asipaca,\n8 O Poraca, o Adalia, o Aridaca,\n9 O Parimasata, o Arisai, o Aridai kei Vajesacaâ€”\n10 na tini na luvei Amani oqo na kedra meca na Iperiu era sa vakamateaâ€” era sa sega ga ni taura e dua na ka.\n11 Ena siga o ya sa kau mai vua na tui nai wiliwili ni tamata era sa vakamatei e Susani.\n12 Sa tukuna na tui vei Eseta, "o ira na Iperiu era sa vakamatea e lima na udolu na tagane e Susani na cecere kei iratou na luvei Amani. Na cava sa caka e na kena vo ni veiyasana? ena vakadonui vei iko, se cava o sa vinakata? ena vakayacori vei iko."\n13 Sa tukuna mai o Eseta, "kevaka sa vinaka vua na tui, me vakadonui vei ira na Iperiu sa tiko e Susani, me mataka tale me vaka ga na lewa ni siga ni kua me ra vakaliligi tale na luvei Amani ena vatavata."\n14 Sa lewa tale na tui me vakayacori oqo, sa soli na lewa ka ratou sa vakaliligi na luvei Amani e tini oqo.\n15 Era sa soqoni tale mai na Iperiu e Susani e nai ka tinikava ni siga ni vula o Adari, era sa vakamatea e tolu na drau na turaga e Susani ka ra sa sega ga ni taura e dua na ka e taukeni.\n16 O ira kece na vo ni Iperiu ena veiyasana era sa soqoni vata me ra na taqomaki ira, era sa galala mai vei ira na kedra meca, era sa vakamatea e vitusagavulu ka lima na udolu na kedra meca; era sa sega ga ni taura e dua na ka e taukeni.\n17 Oqo nai ka tinikatolu ni siga ni vula o Adari. E nai ka tinikarua ni siga ni vula era sa vakacegu, ka me sa nodra siga ga ni kana kei na marau.\n18 O ira na Iperiu e Susani sa cecere, era sa soqoni vata e nai ka tinikatolu ni siga, nai ka tinikava ni siga, nai ka tinikalima ni siga ni vula o Adari era sa vakacegu tiko kana ka marau tiko.\n19 O ira kece na Iperiu sa tiko ena veikoro lalai sa sega ni vakabai, era sa daumarautaka nai ka tinikava ni siga ni vula o Adari me siga ni kana marau kei na vakacegu, ka vakau i loloma mai vua e dua ki na dua tale.\n20 Sa vola oqo o Motekai ka vakauta vei ira na Iperiu na veika oqo, vei ira kece sa tiko ena veiyasana nei Esirosi na tui, vakavoleka se vakayawa,\n21 me vakadeitaka vei ira ni oqo na soqo ni veiyabaki ka me daucaka e nai ka tinikava kei na tinikalima ni siga ni vula o Adari,\n22 Ena veisiga ni ra sa vakacegu tiko na Iperiu mai vei ira na kedra meca, me vaka na vula sa veisau mai na veivakararawataki ki na marau vei ira, na tagi vakararawa ki na vakacegu; me ra cakava vei ira na kana kei na marau kei na vakau i loloma vei ira na dravudravua.\n23 Era sa ciqoma na Iperiu nai tovo oqo o koya era sa tekivutaka, me vaka sa vakadeitaka o Motekai ni sa vola vei ira,\n24 Baleta ni o Amani na luvei Amedaca na Aqaqaite na kedra meca na Iperiu, e a bucina me ra vakarusai na Iperiu ka caka na kena vakawirimadigi me ra sa vakarusai;\n25 Ia ni sa lako ki vua na tui o Eseta, sa vola nai vakaro e nai vola ni buki vere sa cakava o Amani, e na vukudra na Iperiu, e dodonu me vakalesui tale ki vei koya, o koya kei ira kece na luvena me ratou vakaliligi ena vatavata.\n26 Era sa vakatoka na siga o ya me Purimi, e vakatoka yaca mai na Puri. Nai vola oqo, mo ni kila kina na ka sa yaco kei na ka sa vakayacori vei iratou,\n27 O ira na Iperiu era sa vakadeitaka ka vakaukauwataka vei ira kei ira na nodra kawa kei ira na sa sema mai vei ira, me kua tale ni tao na kena marautaki na rua na siga oqo ena veiyabaki me vaka nai vakamacala sa volai oti yani me vaka na veika me caka,\n28 Na siga oqo e dodonu me vakananumi ka maroroi e nai tabagauna kecega, ki na vuvale kecega, na yasana kecega, na koro kecega, ni siga oqo ni Purimi me kua ni mudu na kena vakayacori tiko e na kedra maliwa nai tabatamata.\n29 O Eseta na ranadi na luvei Abiali, kei Motekai na Iperiu, sa vola nai vola, na vakatulewa me vakadeitaka na lewa ni Purimi.\n30 Sa vakauta o Motekai nai vola ki vei ira kece na Iperiu, ki na dua na drau ruasagavulu ka vitu kece na yasana e na matanitu nei Esirosi na tui vata kei na vosa ni veivakacegui kei na dina,\n31 Me vakadeitaki na veisiga vakaoqo ni Purimi kei na kena gauna me vaka sa lewai mai vei Motekai kei Eseta na ranadi. Sa tau na lewa oqo vei rau kei ira kece na kawa vaka Iperiu me baleta tiko na nodra lolo kei na nodra vutugu tiko.\n32 Na lewa nei Eseta sa vakadeitaka na ka oqo na vuku ni Purimi, ka sa volai e na dua nai vola.


Na Lewenivanua | Namosi Joint Venture\nE kila ka rokova na Namosi Joint Venture na nodra i vakarau ni bula, na kena bibi kei na dokai ni lewenivanua e cakacaka kina.\nE veitaratara sara vakalevu na NJV vata kei ira na lewenivanua kei ra era kauwai ena veivakatoro caketaki oqo. Cakacaka vata me vakadeuci kina na veika oqo:\nVeitalanoa vata kei ira na lewe ni koro, lewenivanua kei ira era cakacaka vata ena vakadewataki ni tukutuku.\nNa veivosaki lokuci kei na veivosaki sega ni lokuci kei ira na lewenikoro.\nNa veivosaki me baleta na vakadidike ni veikabula wavoliti keda mai Waisoi.\nNa saumi ni nodra vakatataro na lewenivanua ena talevoni, mona livaliva ni vakau i tukutuku (email) se tamata yadua.\nE tiko e so na i vakailesilesi ni kabani na Community Relations Officers ka ra dau sikovi ira na lewenivanua kei na veikoro me ra dau veivosakitaka na cakacaka ni kabani ka rogoca tale ga na nodra nanuma kei na nodra kauwai.\nE vakayacora tale ga na NJV na veivosaki yadudua kei na veilawalawa tale eso, okati kina o ira na lewe ni veikoro. Na veivosaki oqo e i kuri tiko ni veitalanoa kei na lewenivanua raraba ena vakadidike ni revurevu ena veika e wavoliti keda ka vakatokai Na Dikevi Ni Veika Bula e Wavoliti keda ena cakacaka e Waisoi.\nTuvatuva ni Qaravi ni Lewenivanua\nMe tekivu mai na yabaki 2008 oya na gauna e tauyavu kima na NJV, esa goleva kina na veivuke vaka i lavo kei na veiqaravi raraba oqo vei ira na lewe ni vanua\nNa veivakatorocaketaki eso\nE sa tuvanaka tale tikoga na NJV e dua nai tuvatuva ni veivuke vei ira na lewe ni vanua ka era tiko wavolivolita na vanua e cakacaka tiko kina ka okati kina na\nveitokoni kina lewe ni vanua\nNa Vuli Kei Na Veivakatavulici\nE dua na tikina bibi ena nodra vukei na lewenivanua oya na vuli ka na toso tikoga na kena sasaga. Na nodra vakatavulici kei na veidusimaki me baleta nodra cakacaka ena veigauna mai muri e tikina bibi sara vei ira na tamata cakacaka me vukea na nodra taura na veitabana taucoko ni cakacaka.


Na Kadi ni Vanua Dravuisiga | Bula Vakaidewadewa se Buli?\nE VICA ga na manumanu era rawa ni bula ena vanua katakata. Dua vei ira qori na kadi e vakatokai na Saharan silver. Nira vakaruru ena sigalevu tutu na vo ni manumanu ena vanua dravuisiga na Sahara, e dau vaqara kena na kadi. E dau kania tale ga na manumanu lalai era mate ena kaukaua ni katakata ni siga.\nVakasamataka mada: Na kadi ni vanua dravuisiga e vakavutina na dakuna kei na tutuna ia na ketena e sega ni vakavutina. Qori e vukei koya me bula ena vanua katakata. E tatalivaliva na vuti ni kadi qai vaka na ibulibuli ni paipo yasaitolu e vakalomana. Na vutina e tadravisiga e varovaroa, ia na ketena e dravia. E rua na kena yaga qori. Kena imatai, e sega ni curu basika kina e dakuna kei na tutuna na katakata ni siga ni sa yaco koso ga e vutina. Kena ikarua, e kauta laivi mai yagona na katakata. Na ketena dravia e taqomaki koya mai na katakata ni vanua e butuka ni veilakoyaki voli ena vanua dravuisiga. *\nE veivuke tale ga na vuti ni kadi me vakarauta ga kina na katakata ni yagona, me kua ni sivia na 53.6 na dikiri na celsius. Nodra qoroya na dauvakadidike na ka e cakava na kadi qo, e uqeti ira mera bulia eso na mataqali iyaya me isosomi ni iri ni cagi kei na so tale na ka e dau vakayagataki me vakabatabatataki kina na ka katakata.\nNa cava o nanuma? E buli na vuti ni kadi ni vanua dravuisiga se vu mai na bula vakaidewadewa?\n^ para. 4 Ena veivuke ni protein e tiko e yagona, e bula rawa kina na kadi se mani kaukaua vakacava na matanisiga. Na yavana babalavu e taqomaka na ketena dravia mai na katakata ni nuku qai totolo kina nona cici. Ni kila vinaka tale ga nona yasayasa, e kila kina na gaunisala lekaleka duadua ina nona qara.\niMeli iMeli Na Kadi ni Vanua Dravuisiga